title: Regolament ta’ Implimentazzjoni tal-Kummissjoni (UE) Nru 215/2014 tas- 7 ta’ Marzu 2014 li jistabbilixxi regoli għall-implimentazzjoni tar-Regolament (UE) Nru 1303/2013 tal-Parlament Ewropew u tal-Kunsill li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni, il-Fond Agrikolu Ewropew għall-Iżvilupp Rurali u l-Fond Ewropew Marittimu u tas-Sajd u li jistabbilixxi dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni u l-Fond Ewropew Marittimu u tas-Sajd fir-rigward ta’ metodoloġiji tal-appoġġ għat-tibdil fil-klima, id-determinazzjoni tal-istadji importanti u l-miri fil-qafas tal-prestazzjoni u n-nomenklatura ta’ kategoriji ta’ intervent għall-Fondi ta’ Investiment Strutturali Ewropej

text:
               8.3.2014

               MT

               Il-Ġurnal Uffiċjali tal-Unjoni Ewropea

               L 69/65

         REGOLAMENT TA’ IMPLIMENTAZZJONI TAL-KUMMISSJONI (UE) Nru 215/2014
   tas-7 ta’ Marzu 2014
   li jistabbilixxi regoli għall-implimentazzjoni tar-Regolament (UE) Nru 1303/2013 tal-Parlament Ewropew u tal-Kunsill li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni, il-Fond Agrikolu Ewropew għall-Iżvilupp Rurali u l-Fond Ewropew Marittimu u tas-Sajd u li jistabbilixxi dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni u l-Fond Ewropew Marittimu u tas-Sajd fir-rigward ta’ metodoloġiji tal-appoġġ għat-tibdil fil-klima, id-determinazzjoni tal-istadji importanti u l-miri fil-qafas tal-prestazzjoni u n-nomenklatura ta’ kategoriji ta’ intervent għall-Fondi ta’ Investiment Strutturali Ewropej
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1303/2013 tal-Parlament Ewropew u tal-Kunsill tas-17 ta' Diċembru 2013 li jistabilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni, il-Fond Agrikolu Ewropew għall-Iżvilupp Rurali u l-Fond Ewropew Marittimu u tas-Sajd u li jistabilixxi dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni u l-Fond Ewropew Marittimu u tas-Sajd u li jħassar ir-Regolament tal-Kunsill (KE) Nru 1083/2006 (1), u b'mod partikolari t-tielet paragrafu tal-Artikolu 8, il-ħames subparagrafu tal-Artikolu 22(7) u t-tieni subparagrafu tal-Artikolu 96(2) tiegħu,
   Billi:

               (1)

               Ir-Regolament (UE) Nru 1303/2013 jistabbilixxi d-dispożizzjonijiet komuni applikabbli għall-Fond Ewropew għall-Iżvilupp Reġjonali (FEŻR), il-Fond Soċjali Ewropew (FSE), il-Fond ta’ Koeżjoni (FK), il-Fond Agrikolu Ewropew għall-Iżvilupp Rurali (FAEŻR) u l-Fond Ewropew għall-Affarijiet Marittimi u s-Sajd (FEMS), li jipprovdu appoġġ skont il-politika ta' koeżjoni u li issa qed joperaw taħt qafas komuni.

               (2)

               Id-dispożizzjonijiet f’dan ir-Regolament huma marbuta mill-qrib, billi jittrattaw ir-regoli speċifiċi għall-fondi għal kull wieħed mill-ħames Fondi Ewropej Strutturali u ta' Investiment (il-"Fondi ESI") dwar aspetti komuni għal tlieta minnhom jew aktar, jiġifieri metodoloġija ta' appoġġ għall-bidla fil-klima, id-determinazzjoni tal-istadji importanti u l-miri fil-qafas tal-prestazzjoni u nomenklatura tal-kategoriji ta' intervent u dawk kollha li jaffettwaw il-kontenut ta’ programmi. Sabiex tiġi żgurata koerenza bejn dawk id-dispożizzjonijiet, li għandhom jidħlu fis-seħħ fl-istess ħin biex tiġi ffaċilitata l-programmazzjoni strateġika tal-Fondi ESI, u tiġi ffaċilitata perspettiva komprensiva u aċċess kompatt għalihom mir-residenti kollha tal-Unjoni, huwa mixtieq li jiġu inklużi dawn l-elementi rilevanti għall-ipprogrammar tal-Fondi ESI li għandhom jiġu stabbiliti permezz ta’ atti ta’ implimentazzjoni kif meħtieġ mir-Regolament (UE) Nru 1303/2013 f’Regolament wieħed.

               (3)

               Skont it-tielet subparagrafu tal-Artikolu 8 tar-Regolament (UE) Nru 1303/2013, jeħtieġ li tiġi adottata metodoloġija komuni biex jiġi determinat il-livell ta’ appoġġ għall-objettivi tat-tibdil fil-klima għal kull wieħed mill-ħames Fondi ESI. Dik il-metodoloġija għandha tikkonsisti fl-assenjament ta' piż speċifiku għall-appoġġ provdut taħt il-Fondi ESI f’livell li jirrifletti sa fejn l-appoġġ jikkontribwixi lejn il-mitigazzjoni tat-tibdil fil-klima u l-miri tal-adattament. Il-ponderazzjoni speċifika assenjata għandha tkun differenzjata abbażi ta' jekk l-appoġġ jagħtix kontribut sinifkanti jew moderat lejn l-objettivi tat-tibdil fil-klima. Fejn l-appoġġ ma jikkontribwixxix għal dawk l-objettivi jew il-kontribuzzjoni tkun insinifikanti, għandha tiġi assenjata ponderazzjoni ta' żero. Il-ponderazzjoni standard għandha tintuża sabiex jiġi żgurat approċċ armonizzat fl-intraċċar tan-nefqa marbuta mat-tibdil fil-klima fil-politiki differenti tal-Unjoni. Il-metodoloġija għandha xorta tirrifletti d-differenzi fl-interventi ta’ kull wieħed mill-Fondi ESI differenti. Skont ir-Regolament (UE) Nru 1303/2013, fil-każ tal-FEŻR, il-FSE u l-Fond ta’ Koeżjoni, il-ponderazzjonijiet għandhom jiġu mehmuża ma’ kategoriji ta’ intervent stabbiliti skont in-nomenklatura adottata mill-Kummissjoni. Fil-każ tal-FAEŻR il-ponderazzjonijiet għandhom jiġu mehmuża ma’ oqsma ta’ ffokar stipulati fir-Regolament (UE) Nru 1305/2013 tal-Parlament Ewropew u tal-Kunsill (2) u fil-każ tal-FEMS għal miżuri stabbiliti f’att ġuridiku futur tal-Unjoni li jistabbilixxi l-kundizzjoni għall-appoġġ finanzjarju għall-politika għall-affarijiet marittimi u s-sajd għall-perjodu ta’ programmazzjoni 2014-2020.

               (4)

               Skont il-ħames subparagrafu tal-Artikolu 22(7) tar-Regolament (UE) Nru 1303/2013 huwa wkoll neċessarju li jiġu stabbiliti arranġamenti dettaljati sabiex jiġu determinati l-istadji importanti u l-miri fil-qafas tal-prestazzjoni għal kull prijorità inkluża fil-programmi appoġġjati mill-Fondi ESI u għall-valutazzjoni ta' kif jintlaħqu dawk l-istadji importanti u l-miri.

               (5)

               Il-verifika dwar jekk l-istadji importanti u l-għanijiet jissodisfawx il-kondizzjonijiet stipulati fl-Anness II tar-Regolament (UE) Nru 1303/2013 teħtieġ ir-reġistrazzjoni tal-informazzjoni użata għal dan l-għan u tal-approċċ metodoloġiku li jittieħed biex jiġi stabbilit il-qafas ta’ prestazzjoni. Filwaqt li l-inklużjoni ta’ din l-informazzjoni fi programmi għandha tkun volontarja, tali dokumentazzjoni għandha tkun disponibbli kemm għall-Istati Membri u għall-Kummissjoni biex jiġu infurmati bl-iżvilupp tal-qafas tal-prestazzjoni li jkun konsistenti mal-Anness II tar-Regolament (UE) Nru 1303/2013.

               (6)

               Li jintlaħqu l-istadji importanti stabbiliti fil-qafas tal-prestazzjoni hija prekondizzjoni għall-allokazzjoni definittiva tar-riżerva għall-prestazzjoni u n-nuqqas ta' kisba tal-istadji importanti jista’ jwassal għal sospensjoni ta’ pagamenti interim. Huwa għalhekk importanti li jiġu stabbiliti arranġamenti dettaljati li jistabbilixxu l-istadji importanti u li jiġi ddefinit b’mod preċiż x’jikkostitwixxi l-kisba tal-istadji importanti.

               (7)

               Minħabba li l-kisba tal-miri stabbiliti għal tmiem il-perjodu ta’ pprogrammar hija miżura importanti ta’ suċċess it-twassil ta' Fondi ESI u l-falliment serju sabiex jinkisbu l-miri jistgħu jkunu l-bażi għal korrezzjoni finanzjarja, huwa importanti li jiġu ddikjarati b’mod ċar l-arranġamenti sabiex jitwaqqfu miri u li jkun iċċarat b'mod preċiż x’jikkostitwixxi l-kisba tal-miri jew falliment serju milli dan isir.

               (8)

               Sabiex jirrifletti l-progress fl-implimentazzjoni ta’ operazzjonijiet skont prijorità, huwa meħtieġ li jiġu stabbiliti l-karatteristiċi tal-passi prinċipali tal-implimentazzjoni.

               (9)

               Sabiex jiġi żgurat li l-qafas tal-prestazzjoni jirrifletti b’mod adegwat l-objettivi u r-riżultati mistennija għal kull Fond, jew l-Inizjattiva favur l-Impjieg taż-Żgħażagħ, u l-kategorija ta’ reġjun, fejn xieraq, huwa meħtieġ li jiġu stabbiliti dispożizzjonijiet speċifiċi dwar l-istruttura tal-qafas tal-prestazzjoni u dwar il-valutazzjoni tal-kisba tal-istadji importanti u l-miri, fejn prijorità tkopri aktar minn Fond wieħed jew kategorija ta’ reġjun. Peress li l-FSE u l-FEŻR biss jipprovdu l-allokazzjonijiet finanzjarji skont il-kategorija tar-reġjun, dawn tal-aħħar m’għandhomx jitqiesu rilevanti għall-iskopijiet tat-twaqqif tal-qafas tal-prestazzjoni għall-Fond ta’ Koeżjoni, il-FAEŻR u l-FEMS.

               (10)

               Skont it-tieni subparagrafu tal-Artikolu 96(2) tar-Regolament (UE) Nru 1303/2013 huwa meħtieġ li jiġu speċifikati kategoriji komuni ta' intervent għall-FEŻR, il-FSE u l-Fond ta' Koeżjoni sabiex jippermettu lill-Istati Membri jissottomettu ruħhom għall-informazzjoni konsistenti tal-Kummissjoni dwar l-użu programmat ta' dawn il-Fondi kif ukoll informazzjoni dwar l-allokazzjoni kumulattiva u n-nefqa ta' dawn il-Fondi skont il-kategorija u n-numru ta' operazzjonijiet matul il-perjodu ta' applikazzjoni ta' programm. Dan huwa dak li jippermetti lill-Kummissjoni tinforma lill-istituzzjonijiet l-oħra tal-Unjoni u ċ-ċittadini tagħha b’mod xieraq dwar l-użu tal-Fondi. Bl-eċċezzjoni ta’ kategoriji ta’ intervent li jikkorrispondu direttament mal-objettivi tematiċi jew il-prijoritajiet ta’ investiment stipulati fir- Regolament (UE) Nru 1303/2013 u r-Regolamenti speċifiċi għall-Fond, il-kategoriji ta’ intervent jistgħu jiġu applikati għal appoġġ taħt objettivi tematiċi differenti.

               (11)

               Sabiex tiġi żgurata l-applikazzjoni immedjata tal-miżuri pprovduti f'dan ir-Regolament, dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

               (12)

               Il-miżuri li hemm provvediment dwarhom f’dan ir-Regolament huma bi qbil mat-tieni subparagrafu tal-Artikolu 150(3) tar-Regolament (UE) Nru 1303/2013, hekk kif il-Kumitat għall-Koordinazzjoni u Fondi Ewropej Strutturali u ta' Investiment stabbilit mill-Artikolu 150(1) ta’ dak ir-Regolament ta opinjoni,

         ADOTTAT DAN IR-REGOLAMENT:
   KAPITOLU I

      IL-METODOLOĠIJA BIEX JIĠI DDETERMINAT L-APPOĠĠ GĦALL-OBJETTIVI TAT-TIBDIL FIL-KLIMA GĦAL KULL FOND ESI

   (Awtorizzazzjoni skont it-tielet paragrafu tal-Artikolu 8 tar-Regolament (UE) Nru 1303/2013)
   Artikolu 1
   Il-metodoloġija għall-kalkolu ta’ appoġġ mill-FEŻR, il-FSE u l-Fond ta’ Koeżjoni għall-objettivi tat-tibdil fil-klima
   1.   Il-kalkolu ta’appoġġ li jintuża għall-objettivi tal-bidla fil-klima mill-FEŻR u mill-Fond ta’ Koeżjoni għandu jitwettaq f’żewġ stadji kif ġej:

               (a)

               il-koeffiċjenti stabbiliti fit-Tabella 1 tal-Anness I ta' dan ir-Regolament se jiġu applikati minn kodiċi ta' intervent skont il-qasam għad-dejta finanzjarja rrappurtata għal dawk il-kodiċijiet;

               (b)

               skont id-dejta finanzjarja rrappurtata kontra l-kodiċijiet ta’ intervent skont il-qasam li jkollu koeffiċjent ta’ żero, fejn id-dejta finanzjarja tiġi rrapportata f’dimensjoni tal-objettiv tematiku kontra l-kodiċijiet 04 u 05 stabbiliti fit-Tabella 5 tal-Anness I ta’ dan ir-Regolament, id-dejta se tiġi mgħobbija b’koeffiċjent ta’ 40 % f’termini tal-kontribuzzjoni tagħhom għall-objettivi tat-tibdil fil-klima.

         2.   Il-koeffiċjenti tal-bidla fil-klima applikati abbażi tat-Tabella 1 tal-Anness I ta’ dan ir-Regolament se japplikaw ukoll għall-kategoriji rispettivi skont l-objettiv ta’ kooperazzjoni territorjali Ewropea stabbilit abbażi tat-tieni subparagrafu tal-Artikolu 8(2) tar-Regolament (UE) Nru 1299/2013 tal-Parlament Ewropew u tal-Kunsill (3).
   3.   Il-kalkolu ta’ appoġġ lejn objettivi tat-tibdil fil-klima mill-FSE se jsir bl-identifikazzjoni tad-dejta finanzjarja rrappurtata kontra l-kodiċi ta' dimensjoni 01 “B'appoġġ lejn il-bidla għal ekonomija b’rilaxxi baxxi ta’ karbonju, ekonomija li tuża r-riżorsi b’effiċjenza” skont id-Dimensjoni 6 “Kodiċijiet għal Dimensjoni tat-tema sekondarja taħt il-Fond Soċjali Ewropew” kif stabbilit fit-Tabella 6 tal-Anness I ta' dan ir-Regolament.
   Artikolu 2
   Il-metodoloġija għall-kalkolu ta’ appoġġ mill-FAEŻR għall-objettivi tat-tibdil fil-klima
   1.   L-ammont indikattiv ta’ appoġġ li jrid jintuża għall-objettivi tat-tibdil fil-klima mill-FAEŻR f’kull programm kif imsemmi fl-Artikolu 27(6) tar-Regolament (UE) Nru 1303/2013 se jiġi kkalkolat bl-applikazzjoni tal-koeffiċjenti ddikjarati fl-Anness II ta’ dan ir-Regolament għan-nefqa ppjanata murija fil-pjan ta’ finanzjament imsemmi fl-Artikolu 8(1)(h) tar-Regolament (UE) Nru 1305/2013 fir-rigward tal-prijoritajiet u oqsma ta’ ffukar imsemmija fil-punti 3(b), 4, 5 u 6(b) tal-Artikolu 5 tar-Regolament (UE) Nru 1305/2013.
   2.   Għall-fini ta’ rappurtar dwar appoġġ użat għall-objettivi tat-tibdil fil-klima fir-rapport annwali ta’ implementazzjoni skont l-Artikolu 50(4) u (5) tar-Regolament (UE) Nru 1303/2013, il-koeffiċjenti msemmija fil-paragrafu 1 ser ikunu applikati għall-informazzjoni dwar in-nefqa msemmija fl-Artikolu 75(2) tar-Regolament (UE) Nru 1305/2013.
   Artikolu 3
   Il-metodoloġija għall-kalkolu ta’ appoġġ mill-FEMS għall-objettivi tat-tibdil fil-klima
   1.   Il-kontribuzzjoni għat-tibdil fil-klima mill-FEMS se tiġi kkalkulata billi jiġu mehmuża koeffiċjenti ma' kull waħda mill-miżuri ewlenin appoġġjati mill-FEMS li jirriflettu r-rilevanza fit-tibdil fil-klima minn kull waħda minn dawn il-miżuri.
   L-appoġġ mill-FEMS għall-objettivi tat-tibdil fil-klima se jiġi kkalkulat abbażi tal-informazzjoni li ġejja:

               (a)

               l-ammont indikattiv ta’ appoġġ li jrid jintuża għall-għanijiet tal-bidla fil-klima mill-FEMS f’kull programm kif imsemmi fl-Artikolu 27(6) tar-Regolament (UE) Nru 1303/2013;

               (b)

               il-koeffiċjenti stabbiliti għall-miżuri ewlenin appoġġjati mill-FEMS kif stabbilit fl-Anness III ta' dan ir-Regolament;

               (c)

               rappurtar mill-Istati Membri dwar l-approprjazzjonijiet finanzjarji u n-nefqa skont il-miżura f’rapporti annwali ta’ implimentazzjoni skont l-Artikolu 50(4) u (5) tar-Regolament Nru 1303/2013;

               (d)

               l-informazzjoni u d-dejta pprovduta mill-Istati Membri dwar operazzjonijiet magħżula għal finanzjament skont xi att ġuridiku futur tal-Unjoni li jistabbilixxi l-kundizzjonijiet għall-appoġġ finanzjarju għall-politika għall-affarijiet marittimi u s-sajd għall-perjodu ta’ programmar 2014-2020 (ir-‘Regolament tal-FEMS’).

         2.   Stat Membru jista’ jipproponi fil-programm operazzjonali tiegħu li koeffiċjent ta’ 40 % jiġi assenjat għal miżura li tintiżen b’koeffiċjent ta’ 0 % fl-Anness III ta' dan ir-Regolament, ladarba dan jista’ juri r-rilevanza ta’ din il-miżura għall-mitigazzjoni tat-tibdil fil-klima jew l-adattament għaliha.
   KAPITOLU II

      ID-DETERMINAZZJONI TAL-ISTADJI IMPORTANTI U L-MIRI FIL-QAFAS TAL-PRESTAZZJONI U L-VALUTAZZJONI TAL-KISBA TAGĦHOM

   (Awtorizzazzjoni skont it-tieni subparagrafu tal-Artikolu 22(7) tar-Regolament (UE) Nru 1303/2013)
   Artikolu 4
   Informazzjoni li se tiġi rreġistrata mill-korpi li jippreparaw il-programmi
   1.   Il-korpi li jippreparaw il-programmi se jirreġistraw informazzjoni dwar il-metodoloġiji u l-kriterji applikati biex jintagħżlu l-indikaturi għall-qafas ta’ prestazzjoni biex jiżguraw li l-istadji importanti u l-miri korrispondenti jikkonformaw mal-kundizzjonijiet stabbiliti fil-paragrafu 3 tal-Anness II tar-Regolament (UE) Nru 1303/2013 għall-programmi kollha u l-prijoritajiet apooġġjati mill-Fondi ESI, kif ukoll l-allokazzjoni speċifika tal-Inizjattiva favur l-Impjieg taż-Żgħażagħ (YEI), kif imsemmi fl-Artikolu 16 tar-Regolament (UE) Nru 1304/2013 tal-Parlament Ewropew u tal-Kunsill (4), soġġetta għall-eċċezzjonijiet stabbiliti fil-paragrafu 1 tal-Anness II tar-Regolament (UE) Nru 1303/2013.
   2.   L-informazzjoni rreġistrata mill-korpi li jippreparaw il-programmi se tippermetti l-verifika tal-konformità mal-kundizzjonijiet stabbiliti fil-paragradu 3 tal-Anness II tar-Regolament (UE) Nru 1303/2013 għall-istadji importanti u l-miri. Dan jinkludi:

               (a)

               dejta jew evidenza li tintuża biex jiġi stmat il-valur tal-istadji importanti u l-miri u l-metodu tal-kalkolu, pereżempju dejta dwar spejjeż għal kull unità, parametri referenzjarji, standard jew rata tal-passat ta’ implimentazzjoni, parir espert u l-konklużjonijiet tal-evalwazzjoni ex-ante;

               (b)

               informazzjoni dwar is-sehem mill-allokazzjoni finanzjarja rrappreżentata minn operazzjonijiet, li għalihom l-indikaturi tal-eżiti u tal-passi prinċipali tal-implimentazzjoni stabbiliti fil-qafas tal-prestazzjoni jikkorrispondu, kif ukoll spjegazzjoni ta’ kif dak is-sehem ġie kkalkulat;

               (c)

               informazzjoni dwar kif il-metodoloġija u l-mekkaniżmi li jiżguraw konsistenza fil-funzjonament tal-qafas ta’ prestazzjoni stipulati fil-Ftehim ta’ Sħubija skont l-Artikolu 15(1)(b)(iv) tar-Regolament (UE) Nru 1303/2013 ġew applikati;

               (d)

               spjegazzjoni dwar l-għażla ta’ indikaturi tar-riżultati jew tal-passi prinċipali tal-implimentazzjoni, fejn dawn ġew inklużi fil-qafas tal-prestazzjoni.

         3.   L-informazzjoni dwar metodoloġiji u kriterji applikati fl-għażla tal-indikaturi għall-qafas ta’ prestazzjoni u l-iffissar ta' stadji importanti u miri korrispondenti rreġistrati mill-korpi li jippreparaw il-programmi se jkunu disponibbli fuq talba tal-Kummissjoni.
   4.   Ir-rekwiżiti msemmija fil-paragrafi 1 sa 3 ta’ dan l-Artikolu għandhom japplikaw ukoll għar-reviżjoni tal-istadji importanti u l-miri skont l-Artikolu 30 tar-Regolament (UE) Nru 1303/2013.
   Artikolu 5
   Il-kisba tal-istadji importanti u l-miri
   1.   L-istadji importanti u l-miri għandhom jiġu stabbiliti fil-livell ta’ prijorità, ħlief fil-każijiet imsemmija fl-Artikolu 7. L-indikaturi tal-produzzjoni u tal-passi prinċipali tal-implimentazzjoni stabbiliti fil-qafas tal-prestazzjoni għandhom jikkorrispondu għal aktar minn 50 % tal-allokazzjoni finanzjarja għall-prijorità. Biex ikun stabbilit dak l-ammont, allokazzjoni għal indikatur jew pass prinċipali tal-implimentazzjoni m’għandhiex tingħadd aktar minn darba.
   2.   Għall-Fondi ESI kollha, ħlief għall-fondi tal-FAEŻR, l-istadju importanti u l-mira għal indikatur finanzjarju se jirreferu għall-ammont totali ta’ nefqa eliġibbli rreġistrat fis-sistema tal-kontabbiltà tal-awtorità ta’ ċertifikazzjoni u ċċertifikat mill-Awtorità skont il-punt (c) tal-Artikolu 126 tar-Regolament (UE) Nru 1303/2013.
   Għall-FAEŻR, huma se jirreferu għan-nefqa pubblika totali realizzata mdaħħla f’sistema ta’ monitoraġġ u evalwazzjoni komuni.
   3.   Għall-Fondi ESI kollha, ħlief għall-FSE u l-FAEŻR, l-istadju importanti u l-mira għal indikatur tar-riżultat se jirreferu għal operazzjonijiet, fejn l-azzjonijiet kollha li jwasslu għal riżultati ġew implimentati bis-sħiħ, iżda li għalihom ma sarux il-pagamenti kollha.
   Għall-ESF u għall-FAEŻR għal miżuri skont l-Artikoli 16, 19(1)(c), 21(1)(a) u (b), 27, 28, 29, 30, 31, 33, 34 tar-Regolament (UE) Nru 1305/2013, dawn jistgħu jkunu marbuta wkoll mal-valur miksub għal operazzjonijiet li kienu nbdew imma meta xi wħud mill-azzjonijiet li jwasslu għal riżultati għadhom għaddejjin.
   Għal miżuri oħrajn taħt il-FAEŻR, huma se jirreferu għal operazzjonijiet li tlestew skont it-tifsira tal-Artikolu 2(14) tar-Regolament (UE) Nru 1303/2013.
   4.   Pass ewlieni ta' implimentazzjoni se jkun stadju fl-implimentazzjoni ta' operazzjonijiet taħt prijorità, hekk kif it-tlestija ssir verifikabbli u tista' tiġi espressa b’numru jew perċentwal. Għall-iskop tal-Artikoli 6 u 7 ta’ dan ir-Regolament, il-passi prinċipali tal-implimentazzjoni se jiġu ttrattati bħala indikaturi.
   5.   L-indikatur tar-riżultat se jintuża biss fejn xieraq u b'rabta mill-qrib ma’ interventi ta' politika appoġġjati.
   6.   Fejn l-informazzjoni msemmija fl-Artikolu 4(2) ta’ dan ir-Regolament tkun instabet li kienet ibbażata fuq suppożizzjonijiet żbaljati li jwasslu għal sottovalutazzjoni jew sopravalutazzjoni ta’ miri jew stadji importanti, dan jista’ jiġi kkunsidrat li jikkostitwixxi każ ġustifikat kif dovut skont it-tifsira tal-paragrafu 5 tal-Anness II tar-Regolament (UE) Nru 1303/2013.
   Artikolu 6
   Il-kisba tal-istadji importanti u l-miri
   1.   Il-kisba tal-istadji importanti u l-miri għandha tiġi vvalutata billi jitqiesu l-indikaturi kollha u l-passi prinċipali ta' implimentazzjoni inklużi fil-qafas tal-prestazzjoni stabbiliti fil-livell ta’ prijorità fit-tifsira tal-Artikolu 2(8) tar-Regolament (UE) Nru 1303/2013 ħlief fil-każijiet imsemmija fl-Artikolu 7 ta' dan ir-Regolament.
   2.   L-istadji importanti jew il-miri ta’ prijorità se jitqiesu li ntlaħqu jekk l-indikaturi kollha inklużi fil-qafas ta’ prestazzjoni relatati jkunu kisbu mill-inqas 85 % tal-valur tal-istadju importanti sa tmiem l-2018 jew tal-anqas 85 % tal-valur tal-mira sa tmiem l-2023. B’deroga, fejn il-qafas ta’ prestazzjoni jinkludi tliet indikaturi jew aktar, l-istadji importanti jew il-miri ta’ prijorità jistgħu jitqiesu li jintlaħqu jekk l-indikaturi kollha ħlief għal waħda jiksbu 85 % tal-valuri tal-istadji importanti tagħhom sa tmiem l-2018 jew 85 % tal-valur immirat tagħhom sa tmiem l-2023. L-indikatur, li ma jiksibx 85 % tal-valur importanti jew immirat tiegħu, mhux se jikseb inqas minn 75 % tal-valur tal-istadju importanti jew immirat tiegħu.
   3.   Għal prijorità li l-qafas tal-prestazzjoni ma jinkludix aktar minn żewġ indikaturi, nuqqas mill-kisba ta' mill-anqas 65 % tal-valur tal-istadju importanti sa tmiem l-2018 għal xi wieħed minn dawn l-indikaturi se jitqies nuqqas serju fil-kisba tal-istadji importanti. In-nuqqas mill-kisba ta' mill-anqas 65 % tal-valur immirat sa tmiem l-2023 għal xi wieħed minn dawn l-indikaturi se jitqies bħala nuqqas serju fil-kisba tal-istadji importanti.
   4.   Għal prijorità li l-qafas tal-prestazzjoni tagħha tinkludi aktar minn żewġ indikaturi, in-nuqqas mill-kisba ta' mill-anqas 65 % tal-valur tal-istadju importanti sa tmiem l-2018 għal mill-inqas tnejn minn dawk l-indikaturi se jitqies nuqqas serju mill-kisba tal-istadji importanti. In-nuqqas mill-kisba ta' mill-anqas 65 % tal-valur tal-mira sa tmiem l-2023 għal mill-anqas tnejn minn dawn l-indikaturi se jitqies nuqqas serju sabiex jinkisbu l-miri.
   Artikolu 7
   Il-qafas ta' prestazzjoni għall-assi prijoritarji imsemmija fl-Artikolu 96(1)(a) u (b) tar-Regolament (UE) Nru 1303/2013 u assi prijoritarji li jintegraw il-YEI
   1.   L-indikaturi u l-passi prinċipali ta' implimentazzjoni magħżula għall-qafas ta' prestazzjoni, l-istadji importanti tagħhom u l-miri, kif ukoll il-valuri tal-kisba tagħhom se jiġu mqassma skont il-Fond u, għall-FEŻR u l-FSE, skont il-kategorija tar-reġjun.
   2.   L-informazzjoni meħtieġa fl-Artikolu 4(2) ta’ dan ir-Regolament se tiġi stabbilita skont il-Fond u skont il-kategorija tar-reġjun, fejn applikabbli.
   3.   Il-kisba tal-istadji importanti u l-miri se tiġi vvalutata separatament għal kull Fond u għal kull kategorija ta’ reġjun skont il-prijorità, filwaqt li jitqiesu l-indikaturi, l-istadji importanti u l-miri speċifiċi tagħhom, u l-valuri tal-kisba tagħhom maqsuma skont il-Fond u l-kategorija ta’ reġjun. L-indikaturi tal-produzzjoni u tal-passi prinċipali tal-implimentazzjoni stabbiliti fil-qafas tal-prestazzjoni se jikkorrispondu għal aktar minn 50 % tal-allokazzjoni finanzjarja għall-Fond u l-kategorija ta' reġjun, fejn applikabbli. Biex ikun stabbilit dak l-ammont, allokazzjoni għal indikatur jew pass prinċipali tal-implimentazzjoni mhix se tingħadd aktar minn darba.
   4.   Jekk ir-riżorsi għall-YEI huma pprogrammati bħala parti ta’ assi prijoritarju skont l-Artikolu 18(c) tar-Regolament (UE) Nru 1304/2013, il-qafas ta’ prestazzjoni jkun stabbilit separatament għall-YEI u l-kisba tal-miri stabbiliti għall-YEI tiġi vvalutata separatament minn naħa l-oħra tal-assi prijoritarju.
   KAPITOLU III

      IN-NOMENKLATURA TA’ KATEGORIJI TA’ INTERVENT GĦALL-FEŻR, IL-FSE U L-FOND TA’ KOEŻJONI SKONT L-INVESTIMENT LI GĦANDU FIL-MIRA T-TKABBIR EKONOMIKU U L-IMPJIEGI

   Artikolu 8
   Kategoriji ta' intervent għall-FEŻR, l-FSE u l-Fond ta’ Koeżjoni

      (Awtorizzazzjoni skont it-tieni subparagrafu tal-Artikolu 96(2) tar-Regolament (UE) Nru 1303/2013)

   1.   In-nomenklatura għall-kategoriji ta’ intervent imsemmija fit-tieni subparagrafu tal-Artikolu 96(2) tar-Regolament (UE) Nru 1303/2013 hija stabbilita fit-Tabelli 1 sa 8 tal-Anness I ta' dan ir-Regolament. Il-Kodiċijiet stipulati f’dawn it-tabelli se japplikaw għall-FEŻR fir-rigward tal-mira għall-Investiment li għandu fil-mira t-tkabbir u l-impjiegi, il-Fond ta’ Koeżjoni, il-FSE u l-YEI, kif speċifikat fil-paragrafi 2 sa 3 ta' dan l-Artikolu.
   2.   Il-Kodiċijiet 001 sa 101 stabbiliti fit-Tabella 1 tal-Anness I ta’ dan ir-Regolament se japplikaw biss għall-FEŻR u l-Fond ta’ Koeżjoni.
   Il-Kodiċijiet 102 sa 120 stabbiliti fit-Tabella 1 tal-Anness I ta’ dan ir-Regolament se japplikaw biss għall-FSE.
   Il-Kodiċi 103 stabbilita fit-Tabella 1 tal-Anness I ta’ dan ir-Regolament biss se tapplika għall-YEI.
   Il-Kodiċijiet 121, 122 u 123 stabbiliti fit-Tabella 1 tal-Anness I ta’ dan ir-Regolament se japplikaw għall-FEŻR, il-Fond ta' Koeżjoni u l-FSE.
   3.   Il-kodiċijiet stipulati fit-Tabelli 2 sa 4, 7 u 8 tal-Anness I ta’ dan ir-Regolament se japplikaw għall-FEŻR, il-FSE u l-Fond ta’ Koeżjoni.
   Il-kodiċijiet stabbiliti fit-Tabella 5 tal-Anness I ta’ dan ir-Regolament se japplikaw biss għall-FEŻR u l-Fond ta’ Koeżjoni.
   Il-kodiċijiet stabbiliti fit-Tabella 6 tal-Anness I ta’ dan ir-Regolament se japplikaw biss għall-FSE u l-YEI.
   KAPITOLU IV

      DISPOŻIZZJONIJIET FINALI

   Artikolu 9
   Dan ir-Regolament se jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   L-Artikolu 3 l-Anness III ta’ dan ir-Regolament se japplika b’effett mid-dħul fis-seħħ tar-Regolament tal-FEMS.

      Dan ir-Regolament se jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, is-7 ta’ Marzu 2014.

            Għall-Kummissjoni

            Il-President

         José Manuel BARROSO

      (1)  ĠU L 347, 20.12.2013, p. 320.

      (2)  Ir-Regolament (UE) Nru 1305/2013 tal-Parlament Ewropew u tal-Kunsill tas-17 ta’ Diċembru 2013 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005 (ĠU L 347, 20.12.2013, p. 487).

      (3)  Ir-Regolament (UE) Nru 1299/2013 tal-Parlament Ewropew u tal-Kunsill tas-17 ta' Diċembru 2013 dwar id-dispożizzjonijiet speċifiċi għall-appoġġ mill-Fond Ewropew għall-Iżvilupp Reġjonali għall-għan ta’ kooperazzjoni territorjali Ewropea (ĠU L 347, 20.12.2013, p. 259).

      (4)  Ir-Regolament (KE) Nru 1304/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Soċjali Ewropew u li jħassar ir-Regolament (KE) Nru 181/2006 (ĠU L 347, 20.12.2013, p. 470).

      ANNESS I

         In-nomenklatura għall-kategoriji ta’ intervent tal-Fondi
          (1)
         taħt l-Investiment għat-tkabbir u l-impjiegi u l-Inizjattiva favur l-Impjieg taż-Żgħażagħ

      TABELLA 1:   IL-KODIĊIJIET GĦAD-DIMENSJONI TAL-QASAM TAL-INTERVENT

                              1.

                              IL-QASAM TAL-INTERVENT

                  Il-koeffiċjent għall-kalkolu ta’ appoġġ għall-objettivi tat-tibdil fil-klima

                  I   Investiment produttiv:

                              001

                              L-investiment ġeneriku produttiv fl-intrapriżi żgħar –u medji (‘SMEs’)

                  0  %

                              002

                              Il-proċessi ta’ riċerka u innovazzjoni fl-intrapriżi kbar

                  0  %

                              003

                              Investiment produttiv f’intrapriżi kbar marbuta ma' ekonomija b’konsum baxx ta’ karbonju

                  40  %

                              004

                              Investiment produttiv marbut mal-kooperazzjoni bejn intrapriżi kbar u l-SMEs għall-iżvilupp ta' prodotti u servizzi tat-teknoloġija tal-informazzjoni u l-komunikazzjoni (“ICT”), il-kummerċ elettroniku u t-tkabbir fid-domanda għall-ICT.

                  0  %

                  II   Infrastruttura li tipprovdi servizzi bażiċi u investiment relatat:

                     Infrastruttura tal-enerġija

                              005

                              Elettriku (il-ħażna u t-trażmissjoni)

                  0  %

                              006

                              Elettriku (il-ħażna u t-trażmissjoni)

                  0  %

                              007

                              Gass naturali

                  0  %

                              008

                              Gass naturali (TEN-E)

                  0  %

                              009

                              Enerġija rinovabbli: ir-riħ

                  100  %

                              010

                              Enerġija rinovabbli: ix-xemx

                  100  %

                              011

                              Enerġija rinovabbli: il-bijomassa

                  100  %

                              012

                              Enerġija rinovabbli oħra (inkluża enerġija idroelettrika, ġeotermali u dik tal-baħar) u l-integrazzjoni tal-enerġija rinovabbli (inkluż il-ħżin, il-kurrent għall-gass u infrastruttura għall-idroġenu rinovabbli)

                  100  %

                              013

                              Rinnovazzjoni tal-effiċjenza enerġetika tal-infrastruttura pubblika, proġetti ta’ dimostrazzjoni u miżuri ta’ appoġġ

                  100  %

                              014

                              Rinnovazzjoni tal-effiċjenza enerġetika tal-istokk ta’ djar eżistenti, proġetti ta’ dimostrazzjoni u miżuri ta’ appoġġ

                  100  %

                              015

                              Sistemi Intelliġenti ta' Distribuzzjoni ta' Enerġija b’livell ta’ vultaġġ baxx u medju (inklużi grids intelliġenti u sistemi tal-ICT)

                  100  %

                              016

                              Koġenerazzjoni ta’ effiċjenza għolja u tisħin distrettwali

                  100  %

                     L-infrastruttura ambjentali

                              017

                              Il-ġestjoni tal-iskart domestiku, (inkluż il-minimizzazzjoni, l-issortjar, il-miżuri ta’ riċiklaġġ)

                  0  %

                              018

                              Il-ġestjoni tal-iskart domestiku, (inkluż it-trattament mekkaniku bijoloġiku, it-trattament termali, l-inċinerazzjoni u l-miżuri b'rabta mal-miżbliet)

                  0  %

                              019

                              Il-ġestjoni ta’ skart kummerċjali, industrijali jew perikoluż

                  0  %

                              020

                              Il-provvista tal-ilma għall-konsum mill-bniedem (estrazzjoni, trattament, ħażna u infrastruttura għad-distribuzzjoni)

                  0  %

                              021

                              Il-ġestjoni tal-ilma u l-konservazzjoni tal-ilma tax-xorb (inkluż il-ġestjoni tal-baċiri tax-xmajjar, il-provvista tal-ilma, miżuri speċifiċi għall-adattament għat-tibdil fil-klima, kejl distrettwali u tal-konsumaturi, sistemi ta’ tariffi u tnaqqis fit-tnixxija)

                  40  %

                              022

                              Trattament tad-dranaġġ

                  0  %

                              023

                              Miżuri ambjentali mmirati biex inaqqsu l-emmissjonijiet tal-gassijiet serra u/jew jiġu evitati (inkluż it-trattament u l-ħażna ta’ gass tal-metanu u kompostjar)

                  100  %

                     L-infrastruttura tat-trasport

                              024

                              Il-ferroviji (TEN-T Ewlieni)

                  40  %

                              025

                              Il-ferroviji (TEN-T komprensiv)

                  40  %

                              026

                              Ferroviji oħra

                  40  %

                              027

                              L-assi mobbli tal-ferrovija

                  40  %

                              028

                              In-netwerk ewlieni — tal-awtostradi u t-toroq TEN-T (kostruzzjonijiet ġodda)

                  0  %

                              029

                              In-netwerk komprensiv — tal-awtostradi u t-toroq TEN-T (kostruzzjonijiet ġodda)

                  0  %

                              030

                              Rabtiet ta' toroq sekondarji man-netwerk tat-toroq u nodi TEN-T (kostruzzjonijiet ġodda)

                  0  %

                              031

                              Toroq nazzjonali u reġjonali oħra (kostruzzjonijiet ġodda)

                  0  %

                              032

                              Toroq b'aċċess lokali (kostruzzjonijiet ġodda)

                  0  %

                              033

                              Toroq TEN-T mibnija mill-ġdid jew imtejba

                  0  %

                              034

                              Toroq oħra mibnija mill-ġdid jew imtejba (awtostrada, nazzjonali, reġjonali jew lokali)

                  0  %

                              035

                              Trasport multimodali (TEN-T)

                  40  %

                              036

                              Trasport multimodali

                  40  %

                              037

                              Ajruporti (TEN-T) (2)

                  0  %

                              038

                              Ajruporti oħra (2)

                  0  %

                              039

                              Portijiet tal-baħar (TEN-T)

                  40  %

                              040

                              Portijiet oħra tal-baħar

                  40  %

                              041

                              Passaġġi fuq l-ilma interni u portijiet (TEN-T)

                  40  %

                              042

                              Passaġġi fuq l-ilma interni u portijiet (reġjonali u lokali)

                  40  %

                     Trasport sostenibbli

                              043

                              Infrastruttura u l-promozzjoni tat-trasport urban nadif (inkluż tagħmir u vetturi ferrovjarji)

                  40  %

                              044

                              Sistemi intelliġenti tat-trasport (inkluż l-introduzzjoni tal-ġestjoni tad-domanda, sistemi ta’ nollijiet, monitoraġġ ta' kontroll tal-IT u sistemi ta’ informazzjoni)

                  40  %

                     L-infrastruttura tat-teknoloġija tal-informazzjoni u tal-komunikazzjoni (ICT)

                              045

                              ICT: Netwerk backhaul/ewlenija

                  0  %

                              046

                              ICT: Netwerk broadband ta' veloċità għolja (ċirkwiti lokali/ta' aċċess; >/= 30 Mbps)

                  0  %

                              047

                              ICT: Netwerk broadband ta' veloċità għolja ħafna (ċirkwiti lokali/ta' aċċess; >/= 100 Mbps)

                  0  %

                              048

                              ICT: Tipi oħra ta’ infrastrutturi tal-ICT/riżorsi tal-kompjuter fuq skala kbira/tagħmir (inklużi infrastruttura elettronika, ċentri tad-dejta u sensers; ukoll meta inkorporati f’infrastruttura oħra bħal faċilitajiet għar-riċerka, l-infrastruttura ambjentali u soċjali)

                  0  %

                  III   Infrastruttura soċjali, tas-saħħa u tal-edukazzjoni u investiment relatat

                              049

                              L-infrastruttura tal-edukazzjoni għall-edukazzjoni terzjarja

                  0  %

                              050

                              L-infrastruttura tal-edukazzjoni għal edukazzjoni u taħriġ vokazzjonali u tagħlim tal-adulti

                  0  %

                              051

                              L-infrastruttura tal-edukazzjoni fl-edukazzjoni skolastika (edukazzjoni primarja u sekondarja ġenerali)

                  0  %

                              052

                              L-infrastruttura tal-edukazzjoni u l-kura bikrija tat-tfal

                  0  %

                              053

                              L-infrastruttura tas-saħħa

                  0  %

                              054

                              L-infrastruttura għall-housing

                  0  %

                              055

                              Infrastruttura soċjali oħra li tikkontribwixxi għal żvilupp reġjonali u lokali

                  0  %

                  IV   L-iżvilupp tal-potenzjal endoġenu:

                     Ir-Riċerka u l-iżvilupp u l-innovazzjoni

                              056

                              L-investiment fl-infrastruttura, il-kapaċitajiet u tagħmir tal-SMEs direttament marbuta ma’ attivitajiet ta’ riċerka u innovazzjoni

                  0  %

                              057

                              L-investiment fl-infrastruttura, il-kapaċitajiet u tagħmir ta' kumpaniji kbar direttament marbuta ma’ attivitajiet ta’ riċerka u innovazzjoni

                  0  %

                              058

                              L-infrastruttura tar-riċerka u l-innovazzjoni (pubblika)

                  0  %

                              059

                              L-infrastruttura tar-riċerka u l-innovazzjoni (privata, inkluż il-parks tax-xjenza)

                  0  %

                              060

                              L-attivitajiet ta’ riċerka u innovazzjoni fiċ-ċentri pubbliċi ta’ riċerka u ċentri ta’ kompetenza inkluż in-netwerking

                  0  %

                              061

                              L-attivitajiet ta’ riċerka u innovazzjoni fiċ-ċentri privati ta’ riċerka inkluż in-netwerking

                  0  %

                              062

                              It-trasferiment tat-teknoloġija u l-kooperazzjoni bejn l-universitajiet u l-intrapriżi ta' benefiċċju primarjament għall-SMEs

                  0  %

                              063

                              L-appoġġ tar-raggruppamenti u netwerks kummerċjali primarjament ta' benefiċċju għall-SMEs

                  0  %

                              064

                              Il-proċessi ta’ riċerka u innovazzjoni fl-SMEs (inkluż skemi ta’ kupuni, il-proċess, id-disinn, l-innovazzjoni soċjali u tas-servizz)

                  0  %

                              065

                              L-infrastruttura ta’ riċerka u innovazzjoni, il-proċessi, it-trasferiment ta’ teknoloġija u kooperazzjoni f’intrapriżi li jiffokaw fuq ekonomija b’konsum baxx tal-karbonju u reżistenza għat-tibdil fil-klima

                  100  %

                     Żvilupp tan-negozju

                              066

                              Servizzi ta’ appoġġ avvanzat għall-SMEs u l-gruppi ta’ SMEs (inkluż il-ġestjoni, il-kummerċjalizzazzjoni u servizzi ta’ disinn)

                  0  %

                              067

                              L-iżvilupp tan-negozju tal-SMEs, appoġġ għall-intraprenditorija u għall-inkubazzjoni (inkluż l-appoġġ għal spin offs u spin outs)

                  0  %

                              068

                              L-effiċjenza tal-enerġija u proġetti ta’ dimostrazzjoni fl-SMEs u miżuri ta’ appoġġ

                  100  %

                              069

                              L-appoġġ għal proċessi ta’ produzzjoni li jirrispettaw l-ambjent u l-effiċjenza fir-riżorsi fl-SMEs

                  40  %

                              070

                              Il-promozzjoni tal-effiċjenza tal-enerġija f’impriżi kbar

                  100  %

                              071

                              Żvilupp u promozzjoni ta’ intrapriżi speċjalizzati fil-provvediment ta' servizzi li jikkontribwixxu għal ekonomija b’konsum baxx tal-karbonju u reżistenza għat-tibdil fil-klima (inkluż appoġġ għal servizzi bħal dawn)

                  100  %

                              072

                              L-infrastruttura tan-negozju għall-SMEs (inkluż parks u siti industrijali)

                  0  %

                              073

                              L-appoġġ għall-intrapriżi soċjali (SMEs)

                  0  %

                              074

                              L-iżvilupp u l-promozzjoni ta’ assi ta' turiżmu kummerċjali fl-SMEs

                  0  %

                              075

                              L-iżvilupp u l-promozzjoni ta’ assi ta' turiżmu kummerċjali fl-SMEs jew għalihom.

                  0  %

                              076

                              L-iżvilupp u l-promozzjoni ta’ assi kulturali u kreattivi fl-SMEs

                  0  %

                              077

                              L-iżvilupp u l-promozzjoni ta’ servizzi kulturali u kreattivi fl-SMEs jew għalihom.

                  0  %

                     It-teknoloġija tal-informatika u l-komunikazzjoni (ICT) — l-istimulazzjoni tad-domanda, l-applikazzjonijiet u s-servizzi

                              078

                              Servizzi u applikazzjonijiet elettroniċi tal-gvern (inkluż l-akkwist elettroniku, il-miżuri tal-ICT li jappoġġjaw ir-riforma tal-amministrazzjoni pubblika, il-miżuri b'rabta maċ-ċibersigurtà, il-fiduċja u l-privatezza, il-Ġustizzja elettronika u d-Demokrazija elettronika)

                  0  %

                              079

                              L-aċċess għall-informazzjoni tas-settur pubbliku (inkluż dejta miftuħa tal-Kultura elettronika, il-libreriji diġitali, il-Kontenut elettroniku u t-Turiżmu elettroniku)

                  0  %

                              080

                              L-Inklużjoni elettronika, l-Aċċessibilità elettronika, is-servizzi u applikazzjonijiet b'rabta mat-Tagħlim elettroniku u l-Edukazzjoni elettronika, il-litteriżmu diġitali

                  0  %

                              081

                              Soluzzjonijiet tal-ICT li jindirizzaw l-isfida tat-tixjiħ f'saħħtu attiv u s-servizzi u applikazzjonijiet tas-Saħħa elettronika (inkluż il-Kura elettronika u l-għajxien megħjun kuntestwalment)

                  0  %

                              082

                              Is-servizzi u l-applikazzjonijiet tal-ICT għall-SMEs (inkluż il-Kummerċ elettroniku, in-Negozju elettroniku u l-proċessi ta’ negozji f’netwerk), laboratorji ħajjin, intraprendituri tal-web u negozji tal-ICT li għadhom jibdew)

                  0  %

                     L-Ambjent

                              083

                              Miżuri b'rabta mal-kwalità tal-arja

                  40  %

                              084

                              Il-prevenzjoni u l-kontroll integrati tat-tniġġis (IPPC)

                  40  %

                              085

                              Il-protezzjoni u t-titjib tal-bijodiversità, il-ħarsien tan-natura u l-infrastruttura ekoloġika

                  40  %

                              086

                              Il-protezzjoni, ir-restawr u l-użu sostenibbli ta’ siti ta’ Natura 2000

                  40  %

                              087

                              Miżuri ta' adattament għat-tibdil fil-klima u l-prevenzjoni u l-ġestjoni tar-riskji relatati mal-klima eż. l-erożjoni, in-nirien, l-għargħar, il-maltempati u n-nixfa, inkluż is-sensibilizzazzjoni, il-protezzjoni ċivili u sistemi u infrastrutturi għall-ġestjoni tad-diżastri.

                  100  %

                              088

                              Prevenzjoni tar-riskju u ġestjoni ta’ riskji naturali mhux marbuta mal-klima (jiġifieri terremoti) u riskji marbuta ma’ attivitajiet tal-bniedem (pereżempju inċidenti teknoloġiċi), inkluż is-sensibilizzazzjoni, il-protezzjoni ċivili u s-sistemi u l-infrastrutturi għall-ġestjoni tad-diżastri.

                  0  %

                              089

                              Riabilitazzjoni ta’ siti industrijali u art ikkontaminata

                  0  %

                              090

                              Rotot għar-roti u għall-mixi

                  100  %

                              091

                              L-iżvilupp u promozzjoni ta’ potenzjali tat-turiżmu ta’ żoni naturali

                  0  %

                              092

                              Il-protezzjoni, l-iżvilupp u l-promozzjoni tal-assi ta’ turiżmu pubbliku

                  0  %

                              093

                              L-iżvilupp u l-promozzjoni tas-servizzi tat-turiżmu pubbliku

                  0  %

                              094

                              Il-protezzjoni, l-iżvilupp u l-promozzjoni tal-assi pubbliċi tal-kultura u l-wirt

                  0  %

                              095

                              L-iżvilupp u l-promozzjoni tas-servizzi pubbliċi tal-kultura u l-wirt

                  0  %

                     Oħrajn

                              096

                              Il-kapaċità istituzzjonali tal-amministrazzjoni pubblika u s-servizzi pubbliċi relatati mal-implimentazzjoni tal-FEŻR jew azzjonijiet li jappoġġjaw il-kapaċità istituzzjonali tal-inizjattivi FSE

                  0  %

                              097

                              Inizjattivi ta’ żvilupp lokali mmexxija mill-Komunità f’żoni urbani u rurali

                  0  %

                              098

                              Ir-reġjuni ultraperiferiċi: kumpens għal kwalunkwe spejjeż addizzjonali minħabba nuqqas kbir ta’ aċċessibbiltà u frammentazzjoni territorjali

                  0  %

                              099

                              Ir-reġjuni ultraperiferiċi: azzjoni speċifika indirizzata biex tikkumpensa għall-ispejjeż addizzjonali minħabba fatturi relatati mad-daqs tas-suq

                  0  %

                              100

                              Ir-reġjuni ultraperiferiċi: sostenn biex jikkumpensa għall-ispejjeż addizzjonali minħabba l-kundizzjonijiet klimatiċi u d-diffikultajiet fl-għoti tal-għajnuna

                  40  %

                              101

                              L-iffinanzjar transversali taħt il-FEŻR (appoġġ għal azzjonijiet tat-tip FSE meħtieġa għall-implimentazzjoni sodisfaċenti tal-parti FEŻR tal-operazzjoni u li jkunu direttament marbuta miegħu)

                  0  %

                  V   Il-promozzjoni għall-impjieg sostenibbli u ta' kwalità u appoġġ lill-mobilità tal-forza tax-xogħol:

                              102

                              L-aċċess għall-impjiegi għal dawk li qed ifittxu xogħol u għan-nies inattivi, inkluż nies li ilhom qiegħda u 'l bogħod mis-suq tax-xogħol, ukoll permezz ta’ inizjattivi għall-impjiegi lokali u appoġġ għall-mobbiltà tal-forza tax-xogħol

                  0  %

                              103

                              L-integrazzjoni sostenibbli fis-suq tax-xogħol ta’ żgħażagħ, b’mod partikolari dawk li m’għandhomx impjieg, edukazzjoni jew taħriġ, inkluż iż-żgħażagħ f’riskju ta’ esklużjoni soċjali u ż-żgħażagħ minn komunitajiet marġinalizzati, inkluż permezz tal-implimentazzjoni tal-Garanzija għaż-Żgħażagħ

                  0  %

                              104

                              Ix-xogħol indipendenti, l-imprenditorija u l-ħolqien ta’ negozju inkluż l-intrapriżi innovativi mikro, żgħar u medji

                  0  %

                              105

                              L-ugwaljanza bejn l-irġiel u n-nisa fl-oqsma kollha, inkluż fl-aċċess għall-impjiegi, il-progress fil-karriera, ir-rikonċiljazzjoni tax-xogħol u l-ħajja privata u l-promozzjoni ta’ paga ugwali għal xogħol ugwali

                  0  %

                              106

                              Adattament ta’ ħaddiema, intrapriżi u intraprendituri għall-bidla

                  0  %

                              107

                              Xjuħija attiva u b'saħħitha

                  0  %

                              108

                              Il-modernizzazzjoni tal-istituzzjonijiet tas-suq tax-xogħol, bħal servizzi ta’ impjiegi pubbliċi u privati, u t-titjib tat-tqabbil tal-ħtiġijiet mas-suq tax-xogħol, inkluż permezz ta' azzjonijiet li jtejbu l-mobilità transnazzjonali tax-xogħol kif ukoll permezz ta’ skemi ta’ mobilità u kooperazzjoni aħjar bejn l-istituzzjonijiet u l-partijiet interessati rilevanti

                  0  %

                  VI   Il-promozzjoni tal-inklużjoni soċjali, il-ġlieda kontra l-faqar u kwalunkwe diskriminazzjoni:

                              109

                              Inklużjoni attiva, inkluż bil-għan li jiġu promossi opportunitajiet indaqs u parteċipazzjoni attiva, u li titjieb l-impjegabilità

                  0  %

                              110

                              L-integrazzjoni soċjoekonomika ta' komunitajiet marġinalizzati bħar-Roma

                  0  %

                              111

                              Il-ġlieda kontra kull forma ta’ diskriminazzjoni u l-promozzjoni ta’ opportunitajiet indaqs

                  0  %

                              112

                              It-tisħiħ tal-aċċess għal servizzi bi prezz li jista’ jintlaħaq, sostenibbli u ta’ kwalità għolja, inkluż il-kura tas-saħħa u s-servizzi soċjali ta’ interess ġenerali

                  0  %

                              113

                              Il-promozzjoni tal-intraprenditorija soċjali u l-integrazzjoni vokazzjonali fl-intrapriżi soċjali u l-ekonomija soċjali u solidali sabiex jiġi ffaċilitat l-aċċess għal impjiegi

                  0  %

                              114

                              Strateġiji lokali għall-iżvilupp lokali mmexxija mill-komunità;

                  0  %

                  VII   L-investiment fl-edukazzjoni, it-taħriġ u t-taħriġ vokazzjonali għal ħiliet u tagħlim tul il-ħajja:

                              115

                              It-tnaqqis u l-evitar tat-tluq bikri mill-iskola u l-promozzjoni ta’ aċċess ugwali għall-edukazzjoni ta’ kwalità tajba fil-bidu tat-tfulija, l-edukazzjoni primarja u sekondarja inkluż mogħdijiet ta' tagħlim formali, mhux formali u informali għall-integrazzjoni mill-ġdid fl-edukazzjoni u t-taħriġ

                  0  %

                              116

                              It-titjib tal-kwalità fl-edukazzjoni terzjarja u l-edukazzjoni ekwivalenti u l-effiċjenza tagħha, u l-aċċess għaliha, bil-għan li jiżdiedu l-livelli ta’ parteċipazzjoni u ta’ kisba, speċjalment għal gruppi żvantaġġati

                  0  %

                              117

                              It-titjib fl-aċċess ugwali għat-tagħlim tul il-ħajja għall-gruppi tal-etajiet kollha f’kuntesti formali, mhux formali u informali, it-titjib tal-għarfien, il-ħiliet u l-kompetenzi tal-forza tax-xogħol, u l-promozzjoni ta’ mogħdijiet ta’ tagħlim flessibbli inkluż permezz ta’ gwida għall-għażla tal-karriera u l-validazzjoni ta’ kompetenzi miksuba

                  0  %

                              118

                              It-titjib tar-rilevanza tas-suq tax-xogħol mas-sistemi tal-edukazzjoni u t-taħriġ, li jiffaċilitaw it-tranżizzjoni mill-edukazzjoni għax-xogħol, u t-tisħiħ ta’ sistemi ta’ taħriġ u edukazzjoni vokazzjonali u l-kwalità tagħhom, inkluż permezz ta’ mekkaniżmi għal antiċipazzjoni tal-ħiliet, l-adattament tal-kurrikula u l-istabbiliment u l-iżvilupp ta’ sistemi ta’ tagħlim ibbażat fuq ix-xogħol, inklużi s-sistemi ta’ tagħlim doppju u skemi ta’ apprendistat

                  0  %

                  VIII   It-tisħiħ fil-kapaċità istituzzjonali tal-awtoritajiet pubbliċi u l-partijiet interessati u amministrazzjoni pubblika effiċjenti:

                              119

                              L-investiment f’kapaċità istituzzjonali, kif ukoll l-effiċjenza tal-amministrazzjonijiet pubblika u s-servizzi pubbliċi fuq livelli nazzjonali, reġjonali u lokali bil-għan li jkun hemm riformi, regolamentazzjoni aħjar u governanza tajba

                  0  %

                              120

                              Il-bini tal-kapaċità għall-partijiet interessati kollha fil-mod ta' kif iwasslu l-edukazzjoni, it-tagħlim tul il-ħajja, it-taħriġ u l-impjiegi u l-politiki soċjali, inkluż permezz ta’ patti settorjali u territorjali għall-mobilizzazzjoni tar-riforma fuq livelli nazzjonali, reġjonali u lokali

                  0  %

                  IX   L-assistenza teknika:

                              121

                              It-tħejjija, l-implementazzjoni, il-monitoraġġ u l-ispezzjoni

                  0  %

                              122

                              L-evalwazzjoni u l-istudji;

                  0  %

                              123

                              L-informazzjoni u l-komunikazzjoni

                  0  %

      TABELLA 2:   IL-KODIĊI GĦALL-FORMA TAD-DIMENSJONI TAL-FINANZI

                  2.   IL-FORMA TAL-FINANZI

                              01

                              Għotja li ma titħallasx lura

                              02

                              Għotja li titħallas lura

                              03

                              Appoġġ permezz ta' strumenti finanzjarji: kapital tar-riskju u ekwità jew l-ekwivalenti tagħhom

                              04

                              Appoġġ permezz ta' strumenti finanzjarji: self jew l-ekwivalenti tagħha

                              05

                              Appoġġ permezz ta' strumenti finanzjarji: garanzija jew l-ekwivalenti tagħha

                              06

                              Appoġġ permezz ta' strumenti finanzjarji: sussidju fir-rata' tal-interessi, sussidju fil-miżata tal-garanzija, appoġġ tekniku jew l-ekwivalenti tagħhom

                              07

                              Premju

      TABELLA 3:   IL-KODIĊIIJET GĦAD-DIMENSJONI TERRITORJALI

                  3.   IT-TIP TA' TERRITORJU

                              01

                              Żoni Urbani kbar (b’densità għolja ta’ popolazzjoni > 50 000  popolazzjoni)

                              02

                              Żoni Urbani żgħar (b’densità medja ta’ popolazzjoni > 5 000  popolazzjoni)

                              03

                              Żoni rurali (b’popolazzjoni żgħira)

                              04

                              Iż-żona ta’ kooperazzjoni makroreġjonali

                              05

                              Il-kooperazzjoni fost iż-żoni ta’ programm nazzjonali jew reġjonali fil-kuntest nazzjonali

                              06

                              Il-kooperazzjoni transnazzjonali FSE

                              07

                              Mhux applikabbli

      TABELLA 4:   IL-KODIĊIJIET GĦAD-DIMENSJONI TERRITORJALI TAL-MEKKANIŻMI EŻEKUTTIVI

                  4.   IL-MEKKANŻMI EŻEKUTTIVI TERRITORJALI

                              01

                              Investiment Territorjali Integrat — Urban

                              02

                              Approċċi integrati oħra lejn l-iżvilupp urban sostenibbli

                              03

                              Investiment Territorjali Integrat — Ieħor

                              04

                              Approċċi integrati oħra lejn l-iżvilupp rurali sostenibbli

                              05

                              Approċċi integrati oħra lejn l-iżvilupp urban/rurali sostenibbli

                              06

                              Inizjattivi għall-iżvilupp lokali mmexxija mill-komunità

                              07

                              Mhux applikabbli

      TABELLA 5:   IL-KODIĊIJIET GĦAD-DIMENSJONI TAL-OBJETTIV TEMATIKU

                  5.   OBJETTIV TEMATIKU (FEŻR u l-Fond ta’ Koeżjoni)

                              01

                              It-tisħiħ tar-riċerka, l-iżvilupp teknoloġiku u l-innovazzjoni

                              02

                              It-tisħiħ tal-aċċess għat-teknoloġiji tal-informazzjoni u l-komunikazzjoni, u l-użu u l-kwalità tagħhom

                              03

                              it-titjib tal-kompetittività tal-impriżi żgħar u ta' daqs medju

                              04

                              l-appoġġ għat-trasferiment lejn ekonomija b'livell baxx ta' emissjonijiet tal-karbonju fl-oqsma kollha

                              05

                              Il-promozzjoni tal-adattament għat-tibdil fil-klima, il-prevenzjoni u l-ġestjoni tar-riskji

                              06

                              Il-preservazzjoni u l-protezzjoni tal-ambjent u l-promozzjoni tal-effiċjenza tar-riżorsi

                              07

                              Il-promozzjoni ta' trasport sostenibbli u t-tneħħija ta' ostakoli fl-infrastrutturi tan-netwerks ewlenin

                              08

                              Il-promozzjoni ta' impjiegi sostenibbli u ta' kwalità u l-appoġġ għall-mobilità fil-forza tax-xogħol

                              09

                              Il-promozzjoni tal-inklużjoni soċjali u l-ġlieda kontra l-faqar u kwalunkwe diskriminazzjoni

                              10

                              L-investiment fl-edukazzjoni, it-taħriġ u t-taħriġ vokazzjonali għall-ħiliet u t-tagħlim tul il-ħajja

                              11

                              It-tisħiħ fil-kapaċitajiet istituzzjonali tal-awtoritajiet pubbliċi u l-partijiet interessati u amministrazzjoni pubblika effiċjenti

                              12

                              Mhux applikabbli (Assistenza teknika biss)

      TABELLA 6:   IL-KODIĊIJIET GĦAD-DIMENSJONI TAT-TEMA SEKONDARJA TAĦT L-FSE

                              6.

                              IT-TEMA SEKONDARJA FSE

                  Il-koeffiċjent għall-kalkolu ta’ appoġġ għall-objettivi tat-tibdil fil-klima

                              01

                              L-appoġġ għall-bidla f'ekonomija b’karbonju baxx, ekonomija li tuża r-riżorsi b’mod effiċjenti

                  100  %

                              02

                              L-innovazzjoni soċjali

                  0  %

                              03

                              It-titjib tal-kompetittività tal-SMEs

                  0  %

                              04

                              It-tisħiħ tar-riċerka, l-iżvilupp teknoloġiku u l-innovazzjoni

                  0  %

                              05

                              It-tisħiħ tal-aċċessibilità għat-teknoloġiji tal-informazzjoni u l-komunikazzjoni, u l-użu u l-kwalità tagħhom

                  0  %

                              06

                              In-nondiskriminazzjoni

                  0  %

                              07

                              L-ugwaljanza bejn is-sessi

                  0  %

                              08

                              Mhux applikabbli

                  0  %

      TABELLA 7:   IL-KODIĊIJIET GĦAD-DIMENSJONI TAL-ATTIVITÀ EKONOMIKA

                  7.   L-ATTIVITÀ EKONOMIKA

                              01

                              L-Agrikoltura u l-foresterija;

                              02

                              Is-sajd u l-akkwakultura

                              03

                              Il-manifattura ta’ prodotti tal-ikel u tax-xorb

                              04

                              Il-manifattura tat-tessuti u tal-prodotti tat-tessuti

                              05

                              Il-manifattura ta’ tagħmir għat-trasport

                              06

                              Il-manifattura ta’ kompjuters, prodotti elettroniċi u ottiċi

                              07

                              Industriji oħra ta' manifattura mhux speċifikati

                              08

                              Il-kostruzzjoni

                              09

                              It-tћaffir fil-minjieri u t-tħaffir fil-barrieri (inkluż għal materjali li jipproduċu l-enerġija)

                              10

                              L-elettriku, il-gass, l-ilma sħun u l-arja kkundizzjonata

                              11

                              Il-provvista tal-ilma, id-dranaġġ, l-immaniġġjar tal-iskart u attivitajiet ta’ rimedju

                              12

                              It-trasport u l-ħżin

                              13

                              Attivitajiet ta’ informazzjoni u komunikazzjoni, inkluż it-telekomunikazzjoni, attivitajiet ta’ servizz tal-informatika, l-ipprogrammar tal-kompjuters, konsulenza u attivitajiet relatati

                              14

                              Kummerċ bl-ingrossa u bl-imnut

                              15

                              It-turiżmu, attivitajiet b'rabta ma' servizzi ta’ akkomodazzjoni u tal-ikel

                              16

                              Attivitajiet finanzjarji u tal-assigurazzjoni

                              17

                              Attivitajiet ta' negozju, kiri, u tal-proprjeta' immobbli

                              18

                              L-amministrazzjoni pubblika

                              19

                              Edukazzjoni

                              20

                              Attivitajiet marbuta mas-saħħa tal-bniedem

                              21

                              Attiviatjiet marbuta ma' xogħol soċjali, servizzi tal-komunità, servizzi soċjali u personali

                              22

                              Attivitajiet marbuta mal-ambjent u mat-tibdil fil-klima

                              23

                              Arti, divertiment, l-industriji kreattivi u rikreazzjoni

                              24

                              Servizzi oħra mhux speċifikati

      TABELLA 8:   IL-KODIĊIJIET GĦAD-DIMENSJONI TAL-POST
      8.
                     IL-POST (2)

                  Il-Kodiċi

                  Il-post

                  Il-kodiċi tar-reġjun jew taż-żona fejn tinstab/qed titwettaq l-operazzjoni, kif stabbilit fin-Nomenklatura tal-Unitajiet Territorjali għall-Istatistika (NUTS) fl-Anness tar-Regolament (KE) Nru 1059/2003 tal-Parlament Ewropew u tal-Kunsill (3)

         (1)  Il-Fond Ewropew gћall-Iżvilupp Reġjonali, il-Fond ta’ Koeżjoni u l-Fond Soċjali Ewropew.

         (2)  Ristretti għal investimenti marbuta mal-ħarsien ambjentali jew akkumpanjati minn investimenti meħtieġa sabiex jittaffa jew jitnaqqas l-impatt ħażin tagħhom fuq l-ambjent.

         (3)  Ir-Regolament (KE) Nru 1059/2003 tal-Parlament Ewropew u tal-Kunsill tas-26 ta’ Mejju 2003 dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS) (ĠU L 154, 21.6.2003, p. 1).

      ANNESS II

         Il-koeffiëjenti biex jiāu kkalkolati l-ammonti ta’ appoāā għall-objettivi tat-tibdil fil- klima fil-kaŜ tal-Fond Agrikolu Ewropew għall-IŜvilupp Rurali skont l-Artikolu 2

                  L-Artikolu tar-Regolament (UE) Nru 1305/2013 (1)

                  Qasam ta' ffukar/prijorità

                  Koeffiċjent

                  Artikolu 5(3)(b)

                  L-appoġġ għall-prevenzjoni u l-ġestjoni tar-riskji tal-azjendi agrikoli

                  40  %

                  Artikolu 5(4)

                  Ir-restawr, l-ippreżervar u t-titjib tal-ekosistemi relatati mal-agrikoltura u mal-forestrija (l-oqsma ta' ffukar kollha)

                  100  %

                  Artikolu 5(5)

                  Il-promozzjoni tal-effiċjenza tar-riżorsi u l-appoġġ tal-bidla lejn ekonomija b’livell baxx ta’ emissjonijiet ta’ karbonju u ekonomija reżistenti għat-tibdil fil-klima fis-setturi tal-agrikoltura, tal-ikel u tal-forestrija (l-oqsma ta' ffukar kollha)

                  100  %

                  Artikolu 5(6)(b)

                  It-trawwim tal-iżvilupp lokali fiż-żoni rurali

                  40  %

         (1)  Ir-Regolament (KE) Nru 1305/2013 tal-Parlament Ewropew u tal-Kunsill tas-17 ta' Diċembru 2013 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAERŻ) (ĠU L 347, 20.12.2003, p. 487).

      ANNESS III

         Il-koeffiċjenti biex jiġu kkalkolati l-ammonti ta’ appoġġ għall-objettivi tat-tibdil fil- klima fil-każ tal-Fond Ewropew Marittimu u tas-Sajd skont l-Artikolu 3

                  Titolu tal-Miżura

                  Numerazzjoni provviżorja

                  Koeffiċjent

                  Innovazzjoni

                  Artikolu 28

                  0 %* (1)

                  Servizzi konsultattivi

                  Artikolu 29

                  0  %

                  Sħubiji bejn xjentisti u sajjieda

                  Artikolu 30

                  0 %*

                  Il-promozzjoni tal-kapital uman u d-djalogu soċjali - it-taħriġ, in-netwerking, u d-djalogu soċjali

                  Artikolu 31

                  0 %*

                  Il-promozzjoni tal-kapital uman u d-djalogu soċjali - appoġġ lill-miżżewġin u l-imsieħba għall-ħajja

                  Artikolu 31.2

                  0 %*

                  Il-promozzjoni tal-kapital uman u d-djalogu soċjali – persuni f'taħriġ abbord bastimenti SSCF

                  Artikolu 31.3

                  0 %*

                  Diversifikazzjoni u forom ġodda ta' dħul

                  Artikolu 32

                  0 %*

                  Appoġġ fil-bidu għal sajjieda żgħażagħ

                  Artikolu 32a

                  0  %

                  Saħħa u sikurezza

                  Artikolu 33

                  0  %

                  Twaqqif temporanju tal-attivitajiet tas-sajd

                  Artikolu 33 a

                  40  %

                  Twaqqif għal kollox tal-attivitajiet tas-sajd

                  Artikolu 33b

                  100  %

                  Fondi mutwi għal avvenimenti klimatiċi avversi u inċidenti ambjentali

                  Artikolu 33c

                  40  %

                  Appoġġ għal sistemi ta’ allokazzjoni ta’ opportunitajiet tas-sajd

                  Artikolu 34

                  40  %

                  Appoġġ għat-tfassil u għall-implimentazzjoni ta’ miżuri ta’ konservazzjoni

                  Artikolu 35

                  0  %

                  Limitazzjoni tal-impatt tas-sajd fuq l-ambjent tal-baħar u l-adattament ta’ sajd għall-protezzjoni tal-ispeċi

                  Artikolu 36

                  40  %

                  Innovazzjoni marbuta mal-konservazzjoni tar-riżorsi bijoloġiċi tal-baħar

                  Artikolu 37

                  40  %

                  Protezzjoni u restawrazzjoni tal-bijodiversità marittima – ġbir tal-iskart

                  Artikolu 38.1.a

                  0  %

                  Protezzjoni u r-restawrazzjoni tal-bijodiversità marittima – kontribuzzjoni għall-ġestjoni aħjar jew konservazzjoni, kostruzzjoni, installazzjoni jew modernizzar ta' faċilitajiet statiċi jew li jiċċaqilqu, preparazzjoni ta' pjanijiet ta' protezzjoni u ta' ġestjoni relatati ma' siti ta' NATURA 2000 u żoni ta' spazju protetti, il-ġestjoni, ir-restawrazzjoni u l-monitoraġġ ta' żoni marittimi pprotetti, inkluż siti ta' NATURA 2000, it-tqajjim tal-kuxjenza dwar l-ambjent, il-parteċipazzjoni f'azzjonijiet oħra li jimmiraw li jżommu u jkabbru l-bijodiversità u s-servizzi tal-ekosistema.

                  Artikolu 38.1.b-e, ea, f

                  40  %

                  Protezzjoni u r-restawrazzjoni tal-bijodiversità marittima – skemi ta' kumpens għall-ħsara fil-qbid minn mammali u għasafar

                  L-Artikolu 38.1.eb

                  0  %

                  Mitigazzjoni għat-tibdil fil-klima – investimenti abbord

                  L-Artikolu 39.1.a

                  100  %

                  Mitigazzjoni għat-tibdil fil-klima – awditjar u skemi għall-effiċjenza fl-enerġija

                  Artikolu 39.1.b

                  100  %

                  Effiċjenza fl-enerġija - studji li jivvalutaw il-kontribut ta' sistemi ta' propulsjoni alternattiva u disinji tal-bastimenti

                  L-Artikolu 39.1.c

                  40  %

                  Sostituzzjoni jew immodernizzar ta’ magni prinċipali jew anċillari

                  Artikolu 39.2

                  100  %

                  Il-valur miżjud, il-kwalità tal-prodott u l-użu ta’ qabdiet mhux mixtieqa

                  Artikolu 40

                  0  %

                  Portijiet tas-sajd, postijiet tal-ħatt, swali tal-irkant u postijiet ta’ kenn - investimenti fit-titjib tal-infrastruttura tal-port tas-sajd tas-swali tal-irkant jew postijiet tal-ħatt u postijiet ta’ kenn

                  Artikolu 41.1

                  40  %

                  Portijiet tas-sajd, postijiet tal-ħatt, swali tal-irkant u postijiet ta’ kenn – investimenti biex tiġi faċilitata l-konformità mal-obbligu ta’ ħatt fuq l-art tal-qabdiet kollha

                  Artikolu 41.2

                  0  %

                  Portijiet tas-sajd, postijiet tal-ħatt, swali tal-irkant u postijiet ta’ kenn – investimenti sabiex tittejjeb is-sikurezza tas-sajjieda

                  Artikolu 41.3

                  0  %

                  Sajd fl-ilmijiet interni u fawna u flora akkwatiċi interni - abbord jew f’tagħmir individwali msemmi fl-Artikolu 33

                  Artikolu 42.1.a

                  0 *%

                  Sajd fl-ilmijiet interni u fawna u flora akkwatiċi interni Investimenti f'tagħmir u tipi ta' operazzjonijiet kif imsemmi fl-Artikolu 36 u l-Artikolu 37

                  Artikolu 42.1.b

                  Sajd fl-ilmijiet interni u fawna u flora akkwatiċi - abbord u awditjar u skemi ta’ effiċjenza fl-enerġija

                  Artikolu 42.1.c

                  Sajd fl-ilmijiet interni u fawna u flora akkwatiċi –il-promozzjoni tal-kapital uman u d-djalogu soċjali.

                  Artikolu 42.1.aa

                  0  %

                  Sajd fl-ilmijiet interni u fawna u flora akkwatiċi - portijiet tas-sajd, postijiet ta’ kenn u postijiet ta’ nżul.

                  Artikolu 42.1.d

                  0  %

                  Sajd fl-ilmijiet interni u fawna u flora akkwatiċi - investimenti li jtejbu l-valur jew il-kwalità tal-ħut maqbud

                  Artikolu 42.1.da

                  0  %

                  Sajd fl-ilmijiet interni u fawna u flora akkwatiċi - il-proċess ta' bidu ta' sajjieda żgħażagħ

                  Artikolu 42.1.1a

                  0  %

                  Sajd fl-ilmijiet interni u fawna u flora akkwatiċi - żvilupp u l-iffaċilitar għall-innovazzjoni

                  Artikolu 42.1b

                  0 %*

                  Sajd fl-ilmijiet interni u fawna u flora akkwatiċi - sabiex jiġu protetti u żviluppati l-flora u l-fawna akkwatiċi

                  Artikolu 42.5

                  40  %

                  Innovazzjoni

                  Artikolu 45

                  0 %*

                  Investimenti produttivi fl-akkwakultura

                  Artikolu 46

                  0 %*

                  Servizzi ta’ ġestjoni, għajnuna u konsulenza għal farms tal-akkwakultura

                  Artikolu 48

                  0 %*

                  Il-promozzjoni tal-kapital uman u tan-netwerking

                  Artikolu 49

                  0 %*

                  Iż-żieda tal-potenzjal tas-siti tal-akkwakultura

                  Artikolu 50

                  40  %

                  L-inkoraġġiment ta’ bdiewa ġodda fis-settur tal-akkwakultura

                  Artikolu 51

                  0  %

                  Konverżjoni għal skemi tal-immaniġġjar tal-ambjent u verifika u l-akkwakultura organika

                  Artikolu 53

                  40  %

                  Akkwakultura li tipprovdi servizzi ambjentali

                  Artikolu 54

                  40  %

                  Miżuri għas-saħħa pubblika

                  Artikolu 55

                  0  %

                  Miżuri tas-saħħa u l-benessri tal-annimali

                  Artikolu 56

                  0  %

                  Assigurazzjoni fuq l-istokkijiet tal-akkwakultura

                  Artikolu 57

                  40  %

                  Appoġġ preparatorju

                  Artikolu 63.1.a

                  0  %

                  L-implimentazzjoni ta’ strateġiji ta’ żvilupp lokali

                  Artikolu 65

                  40  %

                  Attivitajiet ta' kooperazzjoni

                  Artikolu 66

                  0 %*

                  Spejjeż operazzjonali u għall-attivitajiet

                  Artikolu 63.1.d

                  0  %

                  Pjanijiet tal-produzzjoni u l-kummerċjalizzazzjoni

                  Artikolu 69

                  0 %*

                  Għajnuna għall-ħżin

                  Artikolu 70

                  0  %

                  Miżuri ta’ kummerċjalizzazzjoni

                  Artikolu 71

                  0 %*

                  L-ipproċessar ta’ prodotti tas-sajd u tal-akkwakultura

                  Artikolu 72

                  40  %

                  Reġim ta’ kumpens

                  Artikolu 73

                  0  %

                  Kontroll u infurzar

                  Artikolu 78

                  0  %

                  Ġbir tad-dejta

                  Artikolu 79

                  0 %*

                  Għajnuna teknika fuq l-inizjattiva tal-Istati Membri

                  Artikolu 79 a

                  0  %

                  Sorveljanza Marittima Integrata

                  Artikolu 79b.1.a

                  40  %

                  Promozzjoni tal-protezzjoni tal-ambjent tal-baħar u l-użu sostenibbli tar-riżorsi tal-baħar u kostali

                  Artikolu 79b.1.b

                  40  %

         (1)  Jista' jiġi assenjat sa 40 % tal-miżuri mmarkati bl-* fit-Tabella, skont l-Artikolu 3(2).


title: Regolament ta' Implimentazzjoni tal-Kummissjoni (UE) 2017/211 tas-7 ta' Frar 2017 li jikkonċerna l-awtorizzazzjoni ta' preparat ta' endo-1,4-beta-ksilanażi (EC 3.2.1.8) prodott minn Bacillus subtilis (LMG-S 15136) bħala addittiv tal-għalf għat-tjur, għall-ħnienes miftuma u għall-ħnieżer għat-tismin u li jemenda r-Regolamenti (KE) Nru 1259/2004, (KE) Nru 1206/2005, u (KE) Nru 322/2009 u li jħassar ir-Regolament (KE) Nru 516/2007 (id-detentur tal-awtorizzazzjoni Beldem, diviżjoni ta' Puratos NV) (Test b'rilevanza għaż-ŻEE. )

text:
                  8.2.2017

                  MT

                  Il-Ġurnal Uffiċjali tal-Unjoni Ewropea

                  L 33/23

            REGOLAMENT TA' IMPLIMENTAZZJONI TAL-KUMMISSJONI (UE) 2017/211
      tas-7 ta' Frar 2017
      li jikkonċerna l-awtorizzazzjoni ta' preparat ta' endo-1,4-beta-ksilanażi (EC 3.2.1.8) prodott minn Bacillus subtilis (LMG-S 15136) bħala addittiv tal-għalf għat-tjur, għall-ħnienes miftuma u għall-ħnieżer għat-tismin u li jemenda r-Regolamenti (KE) Nru 1259/2004, (KE) Nru 1206/2005, u (KE) Nru 322/2009 u li jħassar ir-Regolament (KE) Nru 516/2007 (id-detentur tal-awtorizzazzjoni Beldem, diviżjoni ta' Puratos NV)
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikulari l-Artikolu 9(2) tiegħu,
      Billi:

                  (1)

                  Ir-Regolament (KE) Nru 1831/2003 jipprevedi l-awtorizzazzjoni tal-addittivi għall-użu fin-nutrizzjoni tal-annimali u r-raġunijiet u l-proċeduri għall-għoti ta' din l-awtorizzazzjoni. L-Artikolu 10 ta' dak ir-Regolament jipprevedi l-evalwazzjoni mill-ġdid ta' addittivi awtorizzati skont id-Direttiva tal-Kunsill 70/524/KEE (2).

                  (2)

                  Il-preparat ta' endo-1,4-beta-ksilanażi (EC 3.2.1.8) prodott minn Bacillus subtilis (LMG-S 15136) ġie awtorizzat mingħajr limitu ta' żmien f'konformità mad-Direttiva 70/524/KEE bħala addittiv tal-għalf għat-tiġieġ għat-tismin bir-Regolament tal-Kummissjoni (KE) Nru 1259/2004 (3), għall-ħnienes miftuma bir-Regolament tal-Kummissjoni (KE) Nru 1206/2005 (4), għall-ħnieżer għat-tismin u d-dundjani għat-tismin bir-Regolament tal-Kummissjoni (KE) Nru 516/2007 (5) u għat-tiġieġ tal-bajd bir-Regolament (KE) Nru 322/2009 (6). Sussegwentement, dak il-preparat iddaħħal fir-Reġistru tal-addittivi tal-għalf bħala prodott eżistenti, skont l-Artikolu 10(1) tar-Regolament (KE) Nru 1831/2003. Skont ir-Regolament (KE) Nru 1831/2003, dak il-preparat kien awtorizzat ukoll għal għaxar snin għall-papri bir-Regolament tal-Kummissjoni (KE) Nru 242/2007 (7).

                  (3)

                  F'konformità mal-Artikolu 10(2) tar-Regolament (KE) Nru 1831/2003 b'mod konġunt mal-Artikolu 7 ta' dak ir-Regolament, tressqet applikazzjoni għall-evalwazzjoni mill-ġdid tal-preparat ta' endo-1,4-beta-ksilanażi (EC 3.2.1.8) prodott minn Bacillus subtilis (LMG-S 15136) bħala addittiv tal-għalf għat-tjur, għall-ħnienes miftuma u għall-ħnieżer għat-tismin. L-applikant talab li l-addittiv jiġi kklassifikat fil-kategorija tal-addittivi “addittivi żootekniċi”. Ma' din l-applikazzjoni ntbagħtu wkoll id-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.

                  (4)

                  Fl-opinjonijiet tagħha tat-13 ta' Lulju 2016 (8), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li skont il-kundizzjonijiet tal-użu proposti, il-preparat ta' endo-1,4-beta-ksilanażi (EC 3.2.1.8) prodott minn Bacillus subtilis (LMG-S 15136) ma għandux effett avvers fuq saħħet l-annimali, saħħet il-bniedem jew l-ambjent. L-Awtorità kkonkludiet ukoll li l-użu tal-preparat għandu l-potenzjal li jkun effikaċi fit-tiġieġ għat-tismin, fit-tiġieġ tal-bajd, fil-ħnienes miftuma u fil-ħnieżer għat-tismin. Din il-konklużjoni tista' tiġi estiża għat-tiġieġ imrobbija għall-bajd u t-tiġieġ għat-tnissil. L-Awtorità qieset ukoll li l-konklużjonijiet dwar l-effikaċja jistgħu jiġu estrapolati għal speċijiet minuri ta' tjur għat-tismin, għat-tnissil u għall-bajd. L-Awtorità mhijiex tal-fehma li jinħtieġu rekwiżiti speċifiċi biex isir monitoraġġ wara l-kummerċjalizzazzjoni. Ivverifikat ukoll ir-rapport dwar il-metodu ta' analiżi tal-addittiv tal-għalf fl-għalf ippreżentat mil-Laboratorju ta' Referenza mwaqqaf bir-Regolament (KE) Nru 1831/2003.

                  (5)

                  Dwar id-dundjani għat-tismin l-awtorità kkonkludiet ukoll li żewġ studji jipprovdu evidenza li hemm effett pożittiv fuq il-piż finali tal-ġisem u fuq l-proporzjon għalf/ksib ta' piż. Studju ieħor li wera proporzjon aktar sinifikanti ta' għalf/ksib ta' piż, kif diġà evalwat u aċċettat fl-evalwazzjoni preċedenti għall-awtorizzazzjoni, ma tqiesx bħala wieħed sinifikanti mill-Awtorità. Peress li dawn l-evidenzi ġew iġġudikati bħala indikazzjoni sostanzjali tat-titjib tal-parametri żootekniċi, flimkien mal-istorja twila ta' użu, tqies li d-dejta pprovduta tissodisfa l-kundizzjonijiet għat-turija tal-effikaċja tal-addittiv b'rabta mad-dundjani għat-tismin.

                  (6)

                  Il-valutazzjoni tal-preparat ta' endo-1,4-beta-ksilanażi (EC 3.2.1.8) prodott minn Bacillus subtilis (LMG-S 15136) turi li l-kundizzjonijiet għall-awtorizzazzjoni, kif previsti fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta' dan il-preparat għandu jiġi awtorizzat kif speċifikat fl-Anness ta' dan ir-Regolament.

                  (7)

                  Ir-Regolamenti (KE) Nru 1259/2004, (KE) Nru 1206/2005, u (KE) Nru 322/2009 għandhom jiġu emendati skont dan. Ir-Regolament (KE) Nru 516/2007 għandu jitħassar.

                  (8)

                  Peress li r-raġunijiet ta' sikurezza ma jeħtiġux l-applikazzjoni immedjata tal-modifiki fil-kundizzjonijiet għall-awtorizzazzjoni, jixraq li jingħata perjodu tranżitorju biex il-partijiet interessati jkunu jistgħu jħejju ruħhom biex jissodisfaw ir-rekwiżiti l-ġodda li ġġib magħha l-awtorizzazzjoni.

                  (9)

                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

            ADOTTAT DAN IR-REGOLAMENT:
      Artikolu 1
      Awtorizzazzjoni
      Il-preparat speċifikat fl-Anness, li jifforma parti mill-kategorija tal-addittivi “addittivi żootekniċi” u mill-grupp funzjonali “sustanzi li jtejbu d-diġestibbiltà”, huwa awtorizzat bħala addittiv fin-nutrizzjoni tal-annimali, soġġett għall-kundizzjonijiet stipulati f'dak l-Anness.
      Artikolu 2
      Emenda fir-Regolament (KE) Nru 1259/2004
      L-Anness VI tar-Regolament (KE) Nru 1259/2004 huwa mħassar.
      Artikolu 3
      Emenda fir-Regolament (KE) Nru 1206/2005
      Fl-Anness I tar-Regolament (KE) Nru 1206/2005, titħassar l-entrata E 1606 endo-1,4-beta-ksilanażi (EC 3.2.1.8).
      Artikolu 4
      Emenda fir-Regolament (KE) Nru 322/2009
      L-Anness I tar-Regolament (KE) Nru 322/2009 huwa mħassar.
      Artikolu 5
      Tħassir
      Ir-Regolament (KE) Nru 516/2007 huwa mħassar.
      Artikolu 6
      Miżuri tranżitorji
      Il-preparat speċifikat fl-Anness, u l-għalf li jkun fih dak il-preparat, li huma prodotti u ttikkettati qabel it-28 ta' Awwissu 2017 skont ir-regoli applikabbli qabel it-28 ta' Frar 2017 jistgħu jibqgħu jiġu kkummerċjalizzati u jintużaw sakemm jispiċċaw il-ħażniet eżistenti.
      Artikolu 7
      Dħul fis-Seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-7 ta' Frar 2017.

               Għall-Kummissjoni

               Il-President

            Jean-Claude JUNCKER

         (1)  ĠU L 268, 18.10.2003, p. 29.

         (2)  Id-Direttiva tal-Kunsill 70/524/KEE tat-23 ta' Novembru 1970 li tirrigwarda addittivi f'għalf għall-bhejjem (ĠU L 270, 14.12.1970, p. 1).

         (3)  Ir-Regolament tal-Kummissjoni (KE) Nru 1259/2004 tat-8 ta' Lulju 2004 dwar l-awtorizzazzjonijiet permanenti ta' ċerti addittivi diġà awtorizzati fl-għalf tal-bhejjem (ĠU L 239, 9.7.2004, p. 8).

         (4)  Ir-Regolament tal-Kummissjoni (KE) Nru 1206/2005 tas-27 ta' Lulju 2005 li jikkonċerna l-awtorizzazzjoni permanenti ta' ċerti addittivi fl-għalf (ĠU L 197, 28.7.2005, p. 12).

         (5)  Ir-Regolament tal-Kummissjoni (KE) Nru 516/2007 tal-10 ta' Mejju 2007 dwar l-awtorizzazzjoni permanenti ta' addittiv fl-għalf (ĠU L 122, 11.5.2007, p. 22).

         (6)  Ir-Regolament tal-Kummissjoni (KE) Nru 322/2009 tal-20 ta' April 2009 li jikkonċerna l-awtorizzazzjonijiet permanenti ta' ċerti addittivi fl-għalf (ĠU L 101, 21.4.2009, p. 9).

         (7)  Ir-Regolament tal-Kummissjoni (KE) Nru 242/2007 tas-6 ta' Marzu 2007 rigward l-awtorizzazzjoni tal-endo-1,4-beta xylanase EC 3.2.1.8 (Belfeed B1100MP u Belfeed B1100ML) bħala addittiv fl-għalf (ĠU L 73, 13.3.2007, p. 1).

         (8)  EFSA Journal 2016; 14(9):4562

         ANNESS

                     Numru ta' identifikazzjoni tal-addittiv

                     Isem id-detentur tal-awtorizzazzjoni

                     Addittiv

                     Kompożizzjoni, formula kimika, deskrizzjoni, metodu analitiku

                     Speċi jew kategorija tal-annimal

                     Età massima

                     Kontenut minimu

                     Kontenut massimu

                     Dispożizzjonijiet oħra

                     Tmiem il-perjodu tal-awtorizzazzjoni

                     Unitajiet ta attività/kg ta' għalf komplet b'kontenut ta' ndewwa ta' 12 %

                        Kategorija tal-addittivi żootekniċi. Grupp funzjonali: sustanzi li jtejbu d-diġestibbiltà.

                     4a1606i

                     Beldem, id-diviżjoni Puratos NV.

                     Endo-1,4-beta-ksilanażi EC 3.2.1.8

                        Kompożizzjoni tal-addittiv

                     Preparat ta' endo-1,4-beta-ksilanażi (EC 3.2.1.8) prodott minn Bacillus subtilis LMG-S 15136 li fih attività minima ta' 400 IU (1)/g
                     Forma solida u forma likwida.

                     Tjur

                     —

                     10 IU

                     —

                                 1.

                                 Fl-istruzzjonijiet għall-użu tal-addittiv u tat-taħlita lesta minn qabel, indika l-kundizzjonijiet tal-ħażna u l-istabbiltà waqt il-proċess ta' tgerbib.

                                 2.

                                 Għall-użu fi ħnienes miftuma b'piż tal-ġisem ta' sa 35 kg.

                                 3.

                                 Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu l-proċeduri operattivi u l-miżuri organizzattivi sabiex jindirizzaw ir-riskji potenzjali tal-użu tiegħu. Meta dawn ir-riskji ma jkunux jistgħu jiġu eliminati jew imnaqqsa għall-minimu bi proċeduri u miżuri ta' dan it-tip, l-addittiv u t-taħlitiet lesti minn qabel għandhom jintużaw b'tagħmir ta' protezzjoni personali, inkluż il-protezzjoni tan-nifs.

                     it-28 ta' Frar 2027

                        Karatterizzazzjoni tas-sustanza attiva

                     Endo-1,4-beta-ksilanażi (EC 3.2.1.8) prodott minn Bacillus subtilis LMG-S 15136

                     Ħnienes miftuma

                     —

                     10 IU

                     —

                        Metodu analitiku
                         (2)

                     Għall-kwantifikazzjoni tal-attività tal-ksilanażi fl-addittiv tal-għalf:

                                 —

                                 metodu kolorimetriku li jkejjel iz-zokkor riduċenti rilaxxat bl-azzjoni tal-ksilanażi fuq is-substrat tal-ksilan tal-injam tal-betula fil-preżenza ta' aċidu 3,5-dinitrosaliċiliku (DNS).

                           Għall-kwantifikazzjoni tal-attività tal-ksilanażi fit-taħlitiet lesti minn qabel u fl-għalf:

                                 —

                                 metodu kolorimetriku li jkejjel il-kolorant li jinħall fl-ilma rilaxxat bl-azzjoni tal-ksilanażi minn substrati ta' qamħ tal-arabinoksilan retikolat bl-azzurina.

                     Ħnieżer għat-tismin

                     —

                     10 IU

                     —

            (1)  1 IU jikkorrispondi għall-ammont ta' enżima li jillibera 1 micromole ta' zokkor riduċenti (ekwivalenti tal-ksilożju) minn ksilan tal-injam tal-betula fil-minuta f'pH ta' 4,5 u 30 °C.

            (2)  Id-dettalji dwar il-metodi analitiċi jinsabu fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports


title: Regolament ta' Implimentazzjoni tal-Kummissjoni (UE) Nru 837/2014 tal- 31 ta' Lulju 2014 li jdaħħal denominazzjoni fir-reġistru tal-ispeċjalitajiet tradizzjonali garantiti [ЛУКАНКА ПАНАГЮРСКА (LUKANKA PANAGYURSKA) (STG)]

text:
               1.8.2014

               MT

               Il-Ġurnal Uffiċjali tal-Unjoni Ewropea

               L 230/12

         REGOLAMENT TA' IMPLIMENTAZZJONI TAL-KUMMISSJONI (UE) Nru 837/2014
   tal-31 ta' Lulju 2014
   li jdaħħal denominazzjoni fir-reġistru tal-ispeċjalitajiet tradizzjonali garantiti [ЛУКАНКА ПАНАГЮРСКА (LUKANKA PANAGYURSKA) (STG)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               Skont l-Artikolu 50(2)(b) tar-Regolament (UE) Nru 1151/2012, l-applikazzjoni mressqa mill-Bulgarija għar-reġistrazzjoni tad-denominazzjoni “ЛУКАНКА ПАНАГЮРСКА” (“LUKANKA PANAGYURSKA”) ġiet ippubblikata f'Il-Ġurnal Uffiċjali tal-Unjoni Ewropea
                   (2).

               (2)

               Billi l-Kummissjoni ma rċeviet l-ebda stqarrija ta' oġġezzjoni skont l-Artikolu 51 tar-Regolament (UE) Nru 1151/2012, id-denominazzjoni “ЛУКАНКА ПАНАГЮРСКА” (“LUKANKA PANAGYURSKA”) għandha tiġi rreġistrata,

         ADOTTAT DAN IR-REGOLAMENT:
   Artikolu 1
   Id-denominazzjoni “ЛУКАНКА ПАНАГЮРСКА” (“LUKANKA PANAGYURSKA”) (STG) hija b'dan irreġistrata.
   Id-denominazzjoni msemmija fl-ewwel paragrafu tidentifika prodott tal-klassi 1.2. Prodotti abbażi tal-laħam (imsajra, immellħa, affumikati, eċċ.) tal-Anness XI tar-Regolament ta' Implimentazzjoni (UE) Nru 668/2014 tal-Kummissjoni (3).
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-31 ta' Lulju 2014.

            Għall-Kummissjoni

            Il-President

         José Manuel BARROSO

      (1)  ĠU L 343, 14.12.2012, p. 1.

      (2)  ĠU C 89, 28.3.2014, p. 57.

      (3)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179 du 19.6.2014, p. 36).


title: Regolament ta' Implimentazzjoni tal-Kummissjoni (UE) 2017/1351 tad-19 ta' Lulju 2017 li jiffissa l-koeffiċjent ta' allokazzjoni li għandu jiġi applikat għall-kwantitajiet koperti mill-applikazzjonijiet għal-liċenzji tal-importazzjoni u l-applikazzjonijiet għad-dazji tal-importazzjoni imressqin mill-1 sas-7 ta' Lulju 2017 u li jistipula l-kwantitajiet li għandhom jiżdiedu mal-kwantità stabbilita għas-subperjodu mill-1 ta' Jannar sal-31 ta' Marzu 2018 fil-qafas tal-kwoti tariffarji miftuħin bir-Regolament (KE) Nru 616/2007 fis-settur tal-laħam tat-tjur

text:
               20.7.2017

               MT

               Il-Ġurnal Uffiċjali tal-Unjoni Ewropea

               L 188/11

         REGOLAMENT TA' IMPLIMENTAZZJONI TAL-KUMMISSJONI (UE) 2017/1351
   tad-19 ta' Lulju 2017
   li jiffissa l-koeffiċjent ta' allokazzjoni li għandu jiġi applikat għall-kwantitajiet koperti mill-applikazzjonijiet għal-liċenzji tal-importazzjoni u l-applikazzjonijiet għad-dazji tal-importazzjoni imressqin mill-1 sas-7 ta' Lulju 2017 u li jistipula l-kwantitajiet li għandhom jiżdiedu mal-kwantità stabbilita għas-subperjodu mill-1 ta' Jannar sal-31 ta' Marzu 2018 fil-qafas tal-kwoti tariffarji miftuħin bir-Regolament (KE) Nru 616/2007 fis-settur tal-laħam tat-tjur
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 188 tiegħu,
   Billi:

               (1)

               Ir-Regolament tal-Kummissjoni (KE) Nru 616/2007 (2) fetaħ kwoti tariffarji annwali għall-importazzjoni ta' prodotti tas-settur tal-laħam tat-tjur li joriġinaw mill-Brażil, mit-Tajlandja u minn pajjiżi terzi oħrajn.

               (2)

               Il-kwantitajiet koperti mill-applikazzjonijiet għal-liċenzji tal-importazzjoni mressqin mill-1 sas-7 ta' Lulju 2017 għas-subperjodu mill-1 ta' Ottubru sal-31 ta' Diċembru 2017 huma iktar mill-kwantitajiet disponibbli għal ċerti kwoti. Għaldaqstant, jeħtieġ li jiġi stabbilit sa liema punt jistgħu jinħarġu l-liċenzji għall-importazzjoni, billi jiġi stabbilit il-koeffiċjent tal-allokazzjoni li għandu jiġi applikat għall-kwantitajiet mitluba, ikkalkulat skont l-Artikolu 7(2) tar-Regolament tal-Kummissjoni (KE) Nru 1301/2006 (3).

               (3)

               Il-kwantitajiet koperti mill-applikazzjonijiet għal-liċenzji tal-importazzjoni mressqin mill-1 sas-7 ta' Lulju 2017 għas-subperjodu mill-1 ta' Ottubru sal-31 ta' Diċembru 2017 huma iktar mill-kwantitajiet disponibbli għal ċerti kwoti. Għaldaqstant, jeħtieġ li jiġi stabbilit sa liema punt jistgħu jiġu allokati d-dazji tal-importazzjoni, billi jiġi ffissat il-koeffiċjent tal-allokazzjoni li għandu jiġi applikat għall-kwantijiet mitluba, ikkalkulat skont l-Artikolu 6(3) tar-Regolament tal-Kummissjoni (KE) Nru 1301/2006, flimkien mal-Artikolu 7(2) tiegħu.

               (4)

               Il-kwantitajiet koperti mill-applikazzjonijiet għal-liċenzji tal-importazzjoni u mill-applikazzjonijiet għad-dazji tal-importazzjoni imressqin mill-1 sas-7 ta' Lulju 2017 għas-subperjodu mill-1 ta' Ottubru sal-31 ta' Diċembru 2017 huma inqas mill-kwantitajiet disponibbli għal ċerti kwoti. Għaldaqstant, jeħtieġ li jiġu stabbiliti l-kwantitajiet li għalihom ma tressqux applikazzjonijiet, u li dawn jiżdiedu mal-kwantità stabbilita għas-subperjodu tal-kwota li jmiss.

               (5)

               Sabiex tiġi żgurata l-ġestjoni effiċjenti tal-miżura, dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal Uffiċjali tal-Unjoni Ewropea,

         ADOTTAT DAN IR-REGOLAMENT:
   Artikolu 1
   1.   Il-kwantitajiet koperti mill-applikazzjonijiet għal-liċenzji tal-importazzjoni mressqin skont ir-Regolament (KE) Nru 616/2007 għas-subperjodu mill-1 ta' Ottubru sal-31 ta' Diċembru 2017 għandhom jiġu mmultiplikati bil-koeffiċjent tal-allokazzjoni mogħti fil-parti A tal-Anness ta' dan ir-Regolament.
   2.   Il-kwantitajiet li għalihom ma tressqux applikazzjonijiet għal-liċenzji tal-importazzjoni skont ir-Regolament (KE) Nru 616/2007 u li għandhom jiżdiedu mas-subperjodu mill-1 ta' Jannar sal-31 ta' Marzu 2018 huma mogħtija fil-parti A tal-Anness ta' dan ir-Regolament.
   Artikolu 2
   1.   Il-kwantitajiet koperti mill-applikazzjonijiet għad-dazji tal-importazzjoni mressqin skont ir-Regolament (KE) Nru 616/2007 għas-subperjodu mill-1 ta' Ottubru sal-31 ta' Diċembru 2017 għandhom jiġu mmultiplikati bil-koeffiċjent tal-allokazzjoni mogħti fil-parti B tal-Anness ta' dan ir-Regolament.
   2.   Il-kwantitajiet li għalihom ma tressqux applikazzjonijiet għad-dazji tal-importazzjoni skont ir-Regolament (KE) Nru 616/2007 u li għandhom jiżdiedu mas-subperjodu mill-1 ta' Jannar sal-31 ta' Marzu 2018 huma mogħtija fil-parti B tal-Anness ta' dan ir-Regolament.
   Artikolu 3
   Dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Lulju 2017.

            Għall-Kummissjoni,

            F'isem il-President,

         Jerzy PLEWA

            Direttur Ġenerali

            Direttorat Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  Ir-Regolament tal-Kummissjoni (KE) Nru 616/2007 tal-4 ta' Ġunju 2007 dwar il-ftuħ u l-mod ta' ġestjoni tal-kwoti tariffarji tal-Komunità fis-settur tal-laħam tat-tjur li joriġina mill-Brażil, it-Tajlandja u pajjiżi terzi oħra (ĠU L 142, 5.6.2007, p. 3).

      (3)  Ir-Regolament tal-Kummissjoni (KE) Nru 1301/2006 tal-31 ta' Awwissu 2006 li jistabbilixxi regoli komuni għall-amministrazzjoni ta' kwoti ta' tariffi fuq l-importazzjoni għal prodotti agrikoli ġestiti b'sistema ta' liċenzji ta' importazzjoni (ĠU L 238, 1.9.2006, p. 13).

      ANNESS
      PARTI A

                  Numru tal-grupp

                  Numru tal-ordni

                  Koeffiċjent tal-allokazzjoni — applikazzjonijiet imressqin għas-subperjodu mill-1 ta' Ottubru sal-31 ta' Diċembru 2017
                  (%)

                  Kwantitajiet mhux mitluba li għandhom jiżdiedu mal-kwantitajiet disponibbli għas-subperjodu mill-1 ta' Jannar sal-31 ta' Marzu 2018
                  (f'kg)

                  1

                  09.4211

                  0,274457

                  —

                  2

                  09.4212

                  74,158919

                  —

                  4 A

                  09.4214

                  0,337724

                  —

                  09.4251

                  0,823047

                  —

                  09.4252

                  1,363030

                  —

                  6 A

                  09.4216

                  0,271003

                  —

                  09.4260

                  0,291179

                  —

                  7

                  09.4217

                  —

                  33 648 800

                  8

                  09.4218

                  —

                  6 957 600

            PARTI B

                  Numru tal-grupp

                  Numru tal-ordni

                  Koeffiċjent tal-allokazzjoni — applikazzjonijiet imressqin għas-subperjodu mill-1 ta' Ottubru sal-31 ta' Diċembru 2017
                  (%)

                  Kwantitajiet mhux mitluba li għandhom jiżdiedu mal-kwantitajiet disponibbli għas-subperjodu mill-1 ta' Jannar sal-31 ta' Marzu 2018
                  (f'kg)

                  5 A

                  09.4215

                  0,466201

                  —

                  09.4254

                  0,484732

                  —

                  09.4255

                  1,757474

                  —

                  09.4256

                  —

                  3 650 002